2 Bakorinto 12 | Bbaibbele lili a Intaneti | Bbaibbele lya Busanduluzi Bwanyika Mpya\n2 Bakorinto 12:1-21\nZilengaano zya Paulo (1-7a)\n“Mumvwa mumubili” wa Paulo (7b-10)\nTabamwiindi baapostolo bacibwene kwiinda (11-13)\nPaulo ulababikkila maano bana Korinto (14-21)\n12 Ndileelede kulidunda. Tacigwasyi pe, pele lino ndilabandika zilengaano zigambya+ alimwi aziyubunuzyo zya Mwami.+ 2 Kuli muntu umwi uukamantene a Kristo ngondizyi, ooyo myaka iili 14 yainda wakakwempelwa kujulu lyatatu. Lino tandizyi naa wakakwempwa kali amubili wanyama naa pe; Leza alikke nguuzyi. 3 Inzya, muntu uuli boobo ndilimuzyi, pele tandizyi naa wakali amubili wanyama naa wakalaandeene amubili; Leza nguuzyi. 4 Ncondizyi ncakuti wakakwempelwa muparadaiso akumvwa majwi aataambiki alimwi aatazumizyidwe kwaambwa amuntu. 5 Ndilalidunda kujatikizya muntu ooyo, pele lwangu ndemwini tandikonzyi kulidunda pe, ccita buyo kujatikizya kubula nguzu kwangu. 6 Nkaambo nokuba kuti ndayanda kulidunda, tandikooba mufwubafwuba pe, nkaambo ndilaamba zyakasimpe. Pele ndalikasya kucita boobo, ikutegwa kutabi muntu naba omwe uundilumbaizya kapati kwiinda zintu nzyabona kandicita naa nzyamvwa kandaambaula, 7 akaambo buyo kakutambula ziyubunuzyo eezyo zigambya. Ikutegwa nditalisumpuli cakwiindilila, ndakayaswa mumvwa mumubili,+ imungelo wa Saatani kuti kanduuma lyoonse, ikutegwa nditalisumpuli cakwiindilila. 8 Ziindi zyotatwe ndakakombelezya Mwami akaambo kaceeci, kuti cindileke. 9 Pele walo wakandaambila kuti: “Luzyalo lwangu lulizulide kulinduwe, nkaambo nguzu zyangu zilalondolwa mukubula nguzu kwako.”+ Aboobo cakukondwa, ndilalidunda kujatikizya kubula nguzu kwangu, ikutegwa nguzu zya Kristo zizumanane kundivwumba mbuli tente. 10 Aboobo ndilabotelwa eelyo nonditajisi nguzu, nonditukilwa, nondibula ziyandika, nondipenzyegwa akucitikilwa mapenzi aambi akaambo ka Kristo. Nkaambo eelyo nonditajisi nguzu, ndendilyo nondijisi nguzu kapati.+ 11 Ndaba mufwubafwuba. Ndinywe mwakandipa kuba boobo, nkaambo mwakeelede kundilumbaizya. Nkaambo nokuba kuti tandibalwi pe, kunyina cintu nociba comwe ncobakandiinda baapostolo banu bacibwene kwiinda boonse.+ 12 Mubwini, izitondezyo zyamwaapostolo zyakatondezyegwa akati kanu akuliyumya kupati,+ alimwi akwiinda muzitondezyo azintu zigambya alimwi amilimo mipati.+ 13 Nkaambo ino mbungano zimwi zyoonse zyakajisi coolwe nzi ncomwatakajisi nywebo kunze lyakuti tiindakaba mukuli uuminya kulindinywe?+ Ndalomba mundilekelele cibi eeci. 14 Amubone! Eeci nciindi catatu kandilibambilide kuboola kulindinywe, pele tandikooba mukuli uuminya pe. Nkaambo tandiyandi lubono lwanu pe,+ pele ncondiyanda ndinywe; nkaambo bana+ tabalangilwi kuyobweda bazyali babo lubono pe, pele bazyali mbabalangilwa kuyobweda bana babo. 15 Mebo cilandibotela kapati kusowa zintu zyangu zyoonse akulitakata cakumaninina lwangu ndemwini akaambo kabuumi bwanu.+ Ikuti mebo kandimuyanda kapati, sena nywebo mweelede kundiyanda asyoonto? 16 Pele kufwumbwa mbozibede zintu, cipati ncakuti tiindamuminya pe.+ Nokuba boobo, mwaamba kuti, ndakabelesya “lweeno” alimwi ndakamucitila “cabucenjezu.” 17 Akati kabaabo mbondakatuma kulindinywe, sena kuli nindakamuunina kwiinda mulimbabo? 18 Ndakalomba Tito kuti aboole kulindinywe alimwi ndime ndakamutuma imukwesu ooyo ngobali limwi. Sena Tito wakamuunina? Peepe, kunyina naakasola abuniini.+ Sena tiitwakakamantene mumizeezo anguwe? Sena tiitwakali kweenda mumukondo omwe anguwe? 19 Sena ciindi coonse mwali kuyeeya kuti twali kusola kulilulamika kulindinywe? Nkuumbele lya Leza nkotwaambila katukamantene a Kristo. Pele, nobayandwa, zintu zyoonse nzyotucita nzyakumuyaka. 20 Nkaambo ndiliyoowede kuti ambweni ndaakuboola, tandikamujani mbuli mbondali kuyanda alimwi andime ambweni tandinooli mbuli mbomwali kuyanda, pele muciindi caboobo, ndiyoojana kuti kuli kulwana, munyono, bukali, mazwanga, kutamikizyanya, kuvwiyana, kulisumpula alimwi amanyongwe. 21 Ambweni ndaakuboola alimwi, Leza wangu uyoonduusya nsoni kumbele lyanu, eelyo inga ndaakulila bantu banji aabo bakabisya musyule, pele bataneempwa kubusofwaazi, bwaamu* alimwi abukkale bwabo busesemya* mbobakapona.\n^ Naa “abukkale bwabo bwakutalisenda.” Mu Chigiriki, a·selʹgei·a. Amubone Bupanduluzi Bwamabala.\n2 Bakorinto 12


Ba Jesuiti Bacenjezu: Basisa Nyika Iipapalele aNsabata Iitobezya Mwezi! Print\nBa Jesuiti Bacenjezu: Basisa Nyika Iipapalele aNsabata Iitobezya Mwezi!\nImbungano yaba Jesuit njiyakeeta lweeno lupati lwabucenjezu lwiinda kukomena mumusela wanyika yoonse. Nzila yambwaaswaangene akutobelana mazuba aayo nozicitika zintu, makanze amagolelo aabo, ncecintu cibaswaanganya mulweeno lwanyika yoonse lwakucenga bantu kuti, nyika ili mbuli bbola nokuba mbumbulu, kuleka kuti ilipapalele. Kuti muntu wavwuntauzya cakutontomana mu Mangwalo, kuvwukkula zintu zili kunsaa nyika zyansiku nobasya migonti, alimwi azilembedwe zyamisela, eeco ncintu cibasinsa mukubeja kwabo ooko kutaaluka kusikila cuulu amyaanda ciloba yamyaka: kubeja ooko nkwakusyoma akuluula kuti Mujibelo nje Nsabata yamu Bbaibbele.\nKumwi kubeja kwadyabooli kulaandeene munzila zyobile:\n1. Nyika iili mbuli bbola kiipilamuka mumweenya uutamani, akuti eeco ncecaandaanya muuya wamuntu kuzwa ku Mulengi wakwe, akulesya muntu kulimvwa kuyandwa nakuba kuba munsimunsi lya Mulengi.\n2. Ikkalenda lina Gregory alyalo lizumanana kutola kumbele kubeja kuti mvwiki iizinguluka kakwiina kulekezya yakatusikila, kiitalubide kuzwa ku Malengelo. Ooku kubeja ngomusemo wakuti Mujibelo nje Nsabata yamu Bbaibbele alimwi Nsondo, mbobuzuba butaanzi bwamvwiki akubuka kwa Mufutuli kuzwa kubafu. Ooku nkweena, kusisa buzuba bwini muntu nayelede kukomba alimwi ncecintu ciletelezya kubaa Caando ca Munyama.\nLuzyibo lwakucita zya Bulozi.\nBumpelenge bwa Kupindaula Maseseke.\nAaya mabala aafundusya mpeyo acikanda camuna Kristu. Eelyo nobabandika makanaa malende abulozi, bapetekezya buya. Bapetekezya makanaa luzyibo lukasyidwe. Luzyibo lwa Cibotu aCibi oolo lwakavwululwa kuzwa ku Musamu wa Luzyibo.\nMabala aabelesyegwa kanjaanji mubulozi bwamaseseke ngakuti “mbuli mbocili atala, mbeenya mbocibede aansi.” Aaya mabala ayubununa maseseke aasisidwe; kaasisidwe antangalala kumbelaa meso aabantu kutegwa muntu uuli woonse azyibe maseseke aayo.\nMabala azifwanikiso, nzyenzila zimwi ziyubununa bweende bwa busofwaazi. Aayo mabala, abikkidwe antangalala nkaambo kakuti ngo Musamu wa Kuzyiba Cibotu aCibi, uciliko alimwi luzyibo lwacibotu acibi luciya kumbele kweena zyuulunzuma zyabana maleya. Kufumbwa ooko Dyabooli nkwaakayambukizya lweeno lwakwe, nkweenya ooko ayalo miyanda ya Musamu wa Luzyibo yakayandila nkukooko akwalo.\nMakanze ookwa Saatani lyoonse akali aakusukumina Taata Yahuwah ambali, akumwaatula kuzwa acuuno Cakwe cabulemu. Kwazyuulu zyamyaka, Saatani wakaluujisi kwiilingana akupangilila mumaanu akwe woonse kuti akazwidilile kugozya makanze aakwe aayo. Mangwalo alilembedwe majwi aakulitukumuna kwakwe nkwaakalidunda:\nMbubuti mbookawa kuzwa kujulu, O Lusifa , webo omwana wamafumofumo! Mbubuti mbookagonkwa kusikila ansi, webo ookaubaula masi!\nNkaambo webo wakati mumoyo wako, Ime njootanta kujulu, Ime njoosumpula cuuno cangu atalaa nyenyezi zyokwa Yahuwah: Ime njookkala atalaa mulundu wambungano, mumbalimbali lyakunyika: Ime njootanta ataala makumbi;njooba mbuli Singuzuzyoonse (Izaya 14:12-14)\nCisamu tacikomeni akusyuuka kumitabi kuti kakunyina miyanda iicitabilide, aboobo miyanda ya Musamu wa Luzyibo ilayanda akutunginizya kuya ansi kusikila kumuunda wa Edeni. Eeyo miyanda mipati ncobeni, alimwi miyumu nta kiizuunyene kuzyamya mumuunda oomo. Kuzwa muli njiyo miyanda eeyo, kwakakomena mulimo mupati ncobeni wabusofwaazi, ooyo uucenga nyika yoonse mumakanze ookwa Saatani aakusoleka kuti abatolele maanu bantu kuti baleke kuyandisya kupiluka kuya Kujulu.\nSaatani tali wakusobanina aanga mwana uusisikizya kulya kankwa kataninga pegwa cakulya cikkutwa kuti alye kabotukabotu. Mucenjezu cakuti takonzyi kusiya mukondo wabunkumwinkumwi oobo bwalo bunga bwasolweda muntu kuti agame nkokabede kwini kasimpe. Kubeja kwakwe kulivwumbilidwe atala akuyungizya kubeja kumbi: nzila yakwe yoonse kiizwide kupelengusya akweena. Kuunina kulinjilaukene akugwasyilila bubeji bumwi. Eeci ncecipa kuti kweena ooku kulangikaanga takuli kubeja kwini pele kuti masimpe, kufumbwa buyo kuti muntu walangila buyo atala kakwiina kuvwumbula kunsi kuti bone civwumbilidwe.\nMatuvwu aabekema ncobeni aanyanzabili ncecintu cijatila maanu akukkazyika camba amizeezo yamuntu kulweeno lusisidwe kunzaa matuvwu. Kubeja kuli komwe lyoonse kuyandika kutabililwa akubeja kunjaanji kutegwa kusise kweena kutaanzi.\nKuti muntu ajane kasimpe, ncintu ciyandika kupilukila musyule lyacintu eeco ncabwene cilibonya ameso, kuya kuli ceeco citalibonyi. Musamu wa Luzyibo, ulivwumbilidwe amatuvwu aanyanzabili aayebeka, pele aayo matuvwu aayebeka boobo, ajatila maanu aamuntu uulangilizya kuti atalangauli nokuba kupenuna kunzaa ngawo. Ncintu ciyandika kuvwnuna cisinkilizyo camatuvwu calweeno, akutobelezya tutabi tusyoonto tugama kumitabi mipati , akuyoosikila kumusemo mupati wacisamu, ooyo musemo uusiside akutabilila kubeja kwa Musamu wa Luzyibo.\nBa Jesuiti bacenjezu, aabo bakaanza muzeezo wakuti nyika ibulungene mbuli bbola kwamyaanda yosanwe yamyaka, nokuba kusisa masimpe aakuti Nyika ilipapalele, mbabampelenge balikumbele mukusisa kasimpe kunsaa milwi yatwaambo twa kubeja. Kuzwa nibaatalika kulibonya mbuli mbungano iikubwene, ba Jesuiti bakabamba zikolo ziyiisya kubeja. Mbabaatalisya mulwi wakweena kwabusofwaazi ooko kusikila mazyalane manjaanji.\nMbuli luzyibo mboluyaa kuvwula atalaa nyika, abwalo bumboni buyaa kulimvwisya akulibonya kabukwabilila kasimpe. Bumwi bumboni, bwakayubununa lweeno lwakuti nyika ilibulungene mbuli bbola nanka mbumbulu. Bumwi bumboni, butucenjezya ntenda iili mu Mpindu eezyo zibamba Misamu yakusilisya baciswa muzibbadela, eeyo misamu iibikkidwe tuzunda azintu zikola muli njiyo, amuli zyakulya zyilimwa mazubaano zyakapindaulwa akuvwelanyigwa ambuto zisofweede kuleka mbozyaabede nizyaataanguna kulengwa. Alimwi bumwi bumboni, buvwununa cisinkilizyo eeco cakasinkilide micito yamumudima, eeyo njibaacita aabo bapedwe nguzu zya Saatani kuti beendelezye nyika.\nKuti muntu umwi kaimvwi kulubazu lumwi lwa Musamu wa Luzyibo, kayoyedwe aMuya Uusalala wabulemu kuti abone kunsaa matuvwu aavwumbilide lweeno, inga taazyiba pe ooko kweena kwavwumbulwa amuntu umwi kuti akwalo ncibeela cacisamu nceenya comwe buyo, alimwi ooko kweena kuliswaangene mumakanze ngeenya aakucenga, akutalisyigwa ankamu njeenya yalucengo. Kwamyaanda yosanwe yamyaka, Ba Jesuiti bakali jatene mumaanza ambungano zyabasyaabupampu zyipati. Eeco cipangano cabo, ncipati kwiinda muntu naba ni mbwakonzya kweezyeezya. Ba Jesuiti mbibaagaminina kutalisya muzeezo wakubeja wakuti nyika ilibulungene muciimo cabbola. Nokuba kuti masimpe kuti nyika ilipapalele, kiizingulukidwe amweenya wamulengalenga, kucili kubeja kuciya kumbele kuzwa kunkamu yaba Jesuiti, ooko kugaminide kucenga zyalane lyabantu lyamamanino. Ooku kweena kulisisidwe antangalala. Ncintu cimwi bantu ncobatabikkili maanu kapati, nokuba kubuzyilila kuti nkaambo nzi ncocili boobo. Nokuba boobo, ooku kubeja kuguminizya buumi bwamuntu woonse nkobuyeeme, atusimpe ooto tuvwukkidwe kunsaa kubeja kupati komwe ooku: kubeja kwa Kkalenda lina Gregory.\nMbweenya ba Jesuiti abasyaazibwene bazilengwa leza, aBaJesuiti bapaizi mbubakatola busena butaanzi mukupelengusya akudumya mpuwo yamuzeezo wakuti nyika ili muciimo cabbola (amweenya wakujulu), mbombubo mbweenya ba Jesuiti mbubakali kumbele mumuzeezo wakusisa Nsabata yamasimpe ya Sikabumba, akuzyokolola kukomba kuti kutapegwi kuli Taata Yahuwah. Mbungano yaba Jesuiti njiyaagaminina kuleta nsabata ya Mujibelo yalweeno, kiitobelwa akubuka kuzwa kubafu kwakubeja mu “Nsondo”.\nSunu nyika iliswaangene mukubelesya kkalenda lina Gregory akubalila ciindi kubelesya kkalenda eelyo. Nokuba boobo, nkaambo kakuti maumi aabantu ayeeme amilimo yabo, makkalenda aazikolo, amazuba aabo aakukomba,mbweenya buyo aalo mbuli maumi aabo aleendelezyegwa aakkalenda lina Gregory.\n“Nkondo yini iili mu Isilayeli njakulwanina kkalenda: nkaambo ooyo weendelezya kkalenda, ngo weendelezya aziindi zyamoza ku miya yabantu bazumi boonse.”\nKusendekezya kuti kkalenda lyaabambilwa balimi abalimi lwabo beni, kutegwa kabazyibide ciindi ceelede kusyangwa mbuto aciindi cakutebula zisyango, ncintu caalekelwa kweendelezya maumi aabantu kwaciindi cilamfu; pele cilaalilwa kujata mulimo nokuba kusyomeka camasimpe mubweende bwazintu mubuumi buno. Balimi kunyina pe nobabulide kkalenda lilembwa atalaa mapepa kuti bazyibe ziindi zyamwaka, tee kayi ayalo mikowa yabasikale yakali kupona nsiku yakali kukonzya kulima akulisanina kwamazyalane manjaanji kakwiina kubelesya kkalenda lisimbidwe lyamusyobo nuuba buti pe.\nKasimpe keni kamisela nkakuti, kumalengelo kkalenda lyakabambilwa kujana ziindi zyeelede kuba mapobwe aakulemekezya baleza. Ikkalenda, mumajwi amwi, ncibelesyo cabupaizi.1\nMbombubo kkalenda mbolicibede oobo acecino ciindi ncotupona swebo. Kamwi kaambyo kansiku kaamba boobu: “Ooyo weendelezya kkalenda, ngoweendelezya nyika.” Imbungano yaba Jesuiti, mboyili njiyaabamba kkalenda lina Gregory, nkokuti njeyeelendelezya mazuba aakukomba atalaa nyika eeyi. Baleendelezya akubalila ziindi zyakukomba zyabantu boonse aabo basalide kubelesya kkalenda eeli kuti bajane mazuba aabo aakukomba. Eeci ncintu ciguminizya misyobo yabupaizi yotatwe yabana ba Abulahamu:\nBama Juuda bakomba Mujibelo, mubuzuba bwaciloba mukkalenda lina Gregory lyamazubaano;\nBakatolika, Ba Orthodoxi a Basikutongooka bamwi bakomba mu Nsondo, ategwa ooko nkulemekezya buzuba oobo mbwaakabuka Kristu kuzwa kubafu, kakuli bamwi Basikutongooka bakomba Mujibelo kuti mbobuzuba bwaciloba bwa mvwiki. (tulacilanga aakale eeci);\nBa Mozilemu abalo balaunka kucikombelo cabo kukupaila muli Bwasanu; oobo buzuba, kutaanguna bwakali buzuba bwaciloba bwamvwiki. (Tulacilanga aakale eeci)\nKupaila kwaambwa kuti: “mulimo wakupa bulemu kuli Yooyo Mupati kwiinda zyoonse; nokuba kulemekezya nguwe mumilimo yabupaizi.”2Aboobo, kufumbwa ooyo weendelezya kkalenda, ngoweendelezya (nokuba kubaa nguzu zyakucincauzya akupindaula ziindi 3) zyakukomba.\nBakatolika baku Loma balaamba caantangalala kuti ooku kweendelezya ziindi zyakukomba ncecitondezyo cabo naa ncaando canguzu zyabo:\n“Insondo . . . nciyanza cakagaminina kulengwa a Cikombelo ca Katolika.” American Catholic Quarterly Review, January 1883.\n“Insondo . . . ngomulawo wa Cikombelo ca Katolika cilikke . . .” American Sentinel (Catholic), June 1893.\n“ Nsondo nciyanza ca Bukatolika alimwi kutaminina kwaco kuyeeme buyo atalaa milawo ya Bukatolika . . . Kuzwa kumatalikilo kusikila kumamanino aaMangwalo, kunyina kampango nokaba komwe kazumizya kupindula buzuba bwakukomba mumvwiki yomwe-yomwe kuzwa kubuzuba bucaalizya kuya kubutaanzi bwa mvwiki.” Catholic Press, Sydney, Australia, August 1900.\nOoku nkweena kusisidwe antangalala nkaambo kucengelezya kuti Mujibelo nje Nsabata yabuzuba bwaciloba yamu Bbaibbele alimwi Nsondo mbobuzuba bwakubuka kuzwa kubafu kwa Kristu; aaya mazuba aakuunina aakeelekwa mazuba aamasimpe aamu Bbaibbele.\n“ Inzya we, Cikombelo ca Katolika citaminina kuti kucinca (Nsabata yamu Mujibelo kuya ku Nsondo) wakali mulimo wancico . . . Alimwi ooyo mulimo ncecaando caco cakubaanguzu mubupaizi.” (H. F. Thomas, Chancellor of Cardinal Gibbons.)\n“Insondo yakabambwa, kutali kuzwa Mumangwalo, pele yakabambilwa atalaa zilengwa zyabantu, alimwi mulimo wacigaminina wa Bukatolika. Mbuli mbokutakwe mangwalo aatondezya kucinca buzuba bwakulyookezya kuzwa kubuzuba bucaalizya kuya kubutaanzi bwamvwiki, Basikutongooka beelede kubamba Nsabata yabo Mujibelo aboobo akusiya Bakatolika kuti mbabalaa Nsondo.” (Catholic Record, September 17, 1893.)\nOoku nkubeja kutaambiki kusisidwe antangalala.\nKweena kusisidwe caantangalala nkokukonzya kujata mulimo ncobeni. Nkaambo bantu balizyibide kale kubona cintu eeco, nkokuti, amwalo mumizeezo yabo, eeco€ ncintu cili kabotu alimwi ncamasimpe. Takubuzyililwi amubuzyo nokuba kusanyangulwa munzila yakunonga pe. Kwiide kulekedwe kakwiimvwi mpeenya aawo. Kkalenda lyamazubaano nkweena ncobeni kwamusyobo ooyo.\nKulendekezya kuti ciindi cilazinguluka lyoonse kakwiina kuyozya, mpaakaletelwa muzeezo wakuti ayalo mvwiki ilazinguluka lyoonse. Aboobo ayalo mvwiki yamazubaano iitalikila mu Nsondo akumanina mu Mujibelo, ategwa yakaliko kiizinguluka lyoonse.\nCitola buyo kudibaula asyoonto kuti muntu asikile aali tusimpe ooto tukazyanya amizeezo yaambwa atala aawa. Cisi cakacaalizya kutalika kubelesya kkalenda lina Gregory cakali cisi ca Turkey mu 1927, kacitobelana abulelo bwa Greece oobo bwakatalikide kale mu 1923. Pele ndileelyo buyo mapolitikisi aa Communizimu naakatalika kweendelezya cisi ca China niyakainda Nkondo Yanyika Yabili , eeli kkalenda nilyaatalika kubelesyegwa munyika yoonse.4\nNicolaus Copernicus, sicikolo muna Katolika, walo mizeezo yakwe yakuti nyika ili muciimo cabbola, yakabelesyegwa aba Jesuiti kuti bakasimpye kucita makanze aabo aamamanino anyika; Nicolaus wakaboolelwa ankamu yapoopo mumusela wakkumi acisambomwe. Bakali kuyanda kumvwa mizeezo yakwe mumakanaa kucinculula kkalenda. Kutaanguna, wakamamanya kupa bwiinguzi.\nCopernicus wakabuzyigwa ankamu iina poopo mu 1514 kuti abaambile mizeezo yakwe, nkabela walo wakabaambila kuti bweende bwazuba amwezi tiibwakaninga zyibwa kabotu ncobeni, aboobo tiicakali cintu camaanu kubambulula kkalenda. Eeyi nkamu yakali kuyanda kukosozya makani mumuswaangano wakkumi. Nokuba kuti ooyu muswaangano wakasezyegwa kuzwa mu 1514 kuya mu 1515, kunyina kaambo kakakosozyegwa. Copernicus wakasyomezya kulangilizya zuba amwezi, alimwi wakacita oobo kwiinda amyaka ili kkumi. Wakalemba ncaakabona mumulimo wakwe uutamani ulaamutwe wakuti "De Revolutionibus Orbium Cœlestium" (1543), eelyo nguwaagwasyilizya Erasmus Reinhold kuti aabambe malembe aa Pruteniki (Wittenberg, 1554), alo aayo mukuya kwaciindi ngaakabelesyegwa kuba musemo wakubambulula kkalenda lina Gregory.5\nKweendelanya a Catholic Encyclopedia, Aloisius Lilius wakali “muyaki mupati” wakkalenda lina Gregory. Lilius wakali musilisi muna Katolika alimwi wakali mwiyi wamisamu yakusilisya baciswa. Ncaakalemba kumakanaa kubambulula kkalenda, cakaletwa amukwabonyina Antonius ku Roman Curia mu 1576. Mizeezo yakwe yakabelesyegwa amupaizi-syaazyibwene wanyenyezi Christopher Clavius, kuti abambwe kkalenda lipya. Eelyo kkalenda lipya lyakaulikwa zina lya Poopo Gregory XIII. Cakali cibelesyo cabupoopo, mububambe bwalyo kuzwa mukati kusikila anze.\nNokuba kuti nyika sunu iliswaangene kubelesya kkalenda lina Gregory, pele nilyaatanguna kujuzyigwa, Basikukazya banjibanji bakalikaka kuti ncintu ca Bukatolika. Mulawo ooyo poopo ngwaakabamba, Inter Gravissimasi, mumwezi wa Mulumi 24, 1582, wakalailila babelesi ba Bukatolika kuti beelede kulitambula kkalenda akukulwaizya baleli bana Katolika kuti bacite mbweenya abalo. Aciindi mpeenya aawo, zilikke zisi zyakali kulanganya Bukatolika nzizyaatambula akutalika kubelesya kkalenda; zyakali zisi zya Italy, Spain, Portugal, Poland abunji bwacisi ca France. Cakatola myaanda yotatwe amakumi osanwe aamyaka kusikila masi woonse naakatalika kubelesya kkalenda lina poopo.\nKweelede kumvwisyigwa kuti kkalenda lina poopo eelyo libelesyegwa munyika yoonse mazubaano, ncibelesyo cakabambilwa kweendelezya akupindaula bupaizi.\nBakatolika lwabo balazumina kuti: “ Kubambulula kkalenda kuzwa kumatalikilo kwakali swaangene amiswaangano yabukatolika, eeyi: ooyo waku Nicæa ( mu 325), waku Constance (1414-1418), ku Basle (1431), Wasanu wa Lateran (1512-1517), awaku Trent (1545-1563).”6\nBantu kanjaanji tabaswaanganyi bupaizi alwiiyo lwanyenyezi, pele ziliswaangene kapati eezi. Kuzwa kumatalikilo, ba Jesuiti bakali kumbele mulwiiyo lwanyenyezi amuzilengwa leza zimwi. Nokuba muzeezo wakuti zintu zyoonse zyakatalika aciindi comwe akuzuma kupati, awalo waatalisyigwa a mupaizi waba Jesuit George Lemaître. Luzyibo lwanyenyezi lwakali kuyandika kapati kuli ba Jesuiti nkaambo kakunyina luzyibo oolo, balo nibataakonzya kupindula kkalenda nkaambokubalila ciindi lyoonse kuyeeme akweenda kwazilengwa leza zyamumweenya wakujulu.\nIkkalenda lina Gregory, mbweenya mbuli mutabi uli woonse wa Musamu wa Luzyibo, lyakaanzwa amuzeezo omwe: muzeezo wakusisa kasimpe akutonkela kumbele kubeja. Eeli kkalenda lyakapa ciindi cakusisikizya ncobeni, kalivwumbilila “amatuvwu” kutegwa bantu bavwuntauzya kasimpe kabaide kwiinda mumbali eelyo nobasoleka kuvwumbula aawo aali kasimpe.\nKupinduka kuzwa kukkalenda lina Juliyasi kuya kuli lina Gregory ncintu citamikizyigwa lyoonse kuti mbobumboni bwakuti Mujibelo mweelede kuba Nsabata yamu Bbaibbele ncobeni. Aaka kaambo nkucengwa kwinikwini. Eelyo kkalenda lina Juliyasi nilyaapindulwa kuti libe kkalenda lina Gregory, kunyina pe mazuba aamvwiki aakasowaika. Bwane, Kavwumbi Kaniini 4, bwakatobelwa aBwasanu, Kavwumbi Kaniini 15. Ilikke myeelwe yakubalila yaacincigwa yakali yamazuba aali kkumi aayo aakazwisyigwa mukkalenda. Kwamana.\nAaya ngamasimpe. Nkabela kuzwa mumasimpe aaya, momwaazyila muzeezo uutaluleme wakuti: nkaambo kwakanyina kuzungaanya mazuba aamvwiki eelyo kkalenda lina Gregory nilyaajuzyigwa akutalika kubelesyegwa, nkokuti ayalo mvwiki yamazubaano tiinacincide pe kuzwa Kumalengelo. Aaka kaambo kalilubide nkaambo kasolweda kukusisa masimpe: Nsabata mbuli mbuyakali kubambwa abamatata, bamaapositolo, a Yahushua lwakwe, yakali kubalilwa akujanwa kubelesya kkalenda liindene, lilaa mvwiki yiimpene, alimwi tiilyakali kweendelana a buzuba bwa Mujibelo kuti bube buzuba bwaciloba bwa mvwiki. Ooku kubeja kuti Mujibelo ni Nsabata yamu Bbaibbele, nkweenya nkubeja kuswaangene akuti mvwiki yamazubaano yakaliko lyoonse, alimwi nkusendekezya cabucenjezu kuti kkalenda lyamazubaano ndelyakali kubelesyegwa amuziindi zya Bbaibbele.\nOoku kupindula kkalenda kwaacitika nikwaainda myaanda yone amakumi otatwe aamyaka. Ooyu mulwi wakubeja ulaanguzu kapati. Ulibonyaanga upa bumboni bwakuti imvwiki yiinduluka kuzinguluka yakatusikila mazubaano kakwiina kuzelauka akusotauka mazuba kuzwa Kumalengelo. Bantu basikuvwuntauzya kasimpe batondeka buyo kucinca kkalenda lina Juliyasi cakabotu-kabotu kuya kukkalenda lina Gregory, mpoonya aawo mpobalaleka akuvwuntauzya kwabo.\nNokuba boobo, kkalenda lina Gregory alwalyo lyakali buyo cibeela cakweena kumwi. Lyakazyila kukkalenda lina Juliyasi lyakupaila mituni. Kuti muntu waya kumbele kuyupa makwa aavwumbilide atalaa kubeja ooku inga wavwumbula…kkalenda lina Juliyasi litaanzi eelyo lyakabambwa kumuswaangano waku Nicea: kkalenda eelyo lyakalaa mvwiki iizinguluka kakwiina kulekezya, aboobo basyaakuvwuntauzya basyomede ncobeni aawa kuti bakavwununa masimpe aali mukucinca kkalenda ooko!\nKutegwa muntu ajane kasimpe ka buzuba bwa Mulengi eelo nokweeledwe kukombwa, ncintu ciyandika kwiindilizya kunjila mukati kunze lyamatuvwu aayebeka, kupenauka mututabi twakulubila kunjaanji, ooto tuvwukaula matuvwu aayo, akuyaa kubolyonga ncobeni kunjila mukati kuvwuntauzya kasimpe. Ikkalenda lina Gregory lyokwa poopo lyakayeeme amusemo wakukomba mituni wa kkalenda lina Juliyasi. Syaazyibwene wanyenyezi Christopher Clavius lwakwe, wakazumina kuti mbombubo oobo.\nClavius . . . awalo wakakonkezya kuti kkalenda lina Juliyasi lyakasimpidwe mukukomba zibumbwa amituni alimwi kunyina nokuba aasyoonto nilyaaswaangene akkalenda lyamu Bbaibbele . . . Mubbuku lya, Romani Calendarii A Gregorio XIII P.M. Restituti Explicato, Clavius wakayubununa kuti eelyo kkalenda lina Juliyasi nilyaacincwa kuba kkalenda lyabupaizi lya Cikombelo ku Muswaangano waku Nicæa, Cikombelo cakacita caali kusulaika kkalenda lyamu Bbaibbele akutobela lyakukomba mituni mucibaka candilyo.7\nKuya kumbele, mvwiki yamazubaano, iitalikilwa mu Nsondo kusikila Mujibelo, ilakonzya kutobezyegwa kuya musyule lyaciindi, kwiindilila amwaka wa 1582, kuyoosikila ku Muswaangano waku Nicæa. Imvwiki mbuli mbotwiizyi mazubaano, yakaanzwa muciindi camuswaangano ooyo.\nMazina aabaleza bamituni aawulikidwe mazuba aamvwiki, akaya kumbele kubelesyegwa akataa masi aaluulwa buna Kristu. Nkabela lyoonse notulanga kkalenda eelyo lyaanzikidwe kubwaanda kunembo lyesu, eeco lyoonse ncecintu citwiibalusya kukamantana kwabuna Kristu akukomba mituni ooko kwaatola busena akaambo kabuzangi bupati bwaacitika mubupaizi…8\nMusyule lya Muswaangano waku Nicæa, kwakali kwiimpana kwakali kulibonya akataa mbulyaali kubelesyegwa kkalenda lina Juliyasi mubulelo bwa Loma. Imvwiki yakaulikwa mazina aazibumbwa, kuleka mbobasendekezya bana Kristu, tiiyakazyila ku baJuuda nokuba kuzwa ku Malengelo pe. Pele, yakabbukila kuzwa kubupaizi bwamaseseke bwaku Pesiya.\nNcintu citeelede kudonaikwa kuti eelyo bupaizi bwaku Irani (Pesiya) bwakukomba zibumbwa amituni nibwaayambukila munyika, zintu zinjaanji mubupaizi oobo zyakatalika kutobelwa abakomba mituni, mbuli mvwiki iijisi Nsondo kuti mbuzuba busetekene. Aalo mazina ngotwiitwa mazuba aali cisambomwe amwi, katutakubwene ankwaakazyila, akaboolela aciindi ndeenya bupaizi bwa Mirthraizimu nibwaazunda akuzwidilila kukungilila bantu babutobela mumasi aaKumbo, alimwi muntu inga taabinda kubona mbokuswaangene kuzwidilila akuluulwa kwabupaizi oobo muciindi eeco antoomwe akumwaikila munyika kwa Mirthraizimu.9\nBikkila maanu aawa kuti mvwiki yamazubaano inga yatobelwa kuya musyule kubupaizi bwakukomba zibumbwa.\nKulibonyaanga kwakali muuya wabucenjezu umwi wakali kweendelezya bakomba mituni munzila yakubikka zyintu kuti zyeendelane boobo, cakuti mvwiki yakukomba mituni injizyigwe mulimo aciindi ceelede kutegwa bulozi bwakupailila Zuba butusikile akusumpula buzuba bwakukomba Zuba kuti bulisetekene kwiinda atalaa mazuba amwi woonse. Ncobeni eeci ticaacitika aanga nintenda, pele mbuli cintu caakanzwa akubambililwa kuti cizyoocitike munzila eeyo.10\nAciindi oobo buzuba nibwaasanganyigwa mukkalenda lina Juliyasi, bwakali kutalikila Mujibelo ( “buzuba bwa Saturn”) alimwi bwakali kumanina muli Bwasanu ( “buzuba bwa Venus”)! Eeci cakacincululwa eelyo bupaizi bwa Mirthraizimu nibwaaba aabantu banjaanji babutobela akuyambukila mubuna Kristu. “Kusumpulwa kwa [buzuba bwakukomba Zuba], kwakapa kulanganya Nsondo kuti mbuzuba bwakulyookezya bwabupaizi. Eeci ciliswaangane akasimpe kapati kamwi, kakuti kutambulwa kwamvwiki yamazina aamituni azisi zya Bukuwa.” 11 Takuli kuti zisi zya Bukuwa tizyaajisi mvwiki pe, pele eeyo mvwiki njibakali kubelesya yakaliimpene.\nBa Mithraizimu bakali kuyanda kutalikila mvwiki mu Nsondo, mukulemekezya leza wabo, Zuba, Mirthrasi. Bana Kristu bataanzi, mukusulaika Nsabata iitobezya mwezi-azuba iijanwa kubelesya kkalenda lyamu Bbaibbele, abalo bakatalika kukomba mu Nsondo. Eeco, mbobakatalika kutaminina kutegwa balyaangulule milandu yabo, bakali kucicitila boobo mukulemekezya kubuka kwa Yahushua kuzwa kubafu mubuzuba butaanzi bwa mvwiki. Tertullian, umwi muna Kristu wakapona mumusela wabili kuzwa ciindi ca Kristu, waakakatila kupandulula kutambula buzuba bwakukomba mituni oobu mubuna Kristu kumwi kaamba kuti:\nAaya mabwe aakomookede ngaaceede kuzwa ku Julian Fasti litaanzi. Mvwiki yakaanzwa kutaanguna ilalibonya kiitondezyedwe amazuba aamvwiki alaa mabala mapati, A kusikila ku H aayiminina mvwiki.\nBamwi, bayiide kapati ncobeni, bayeeya kuti Zuba ngo leza wabana Kristu, nkaambo kulizyibidwe kuti swebo notupaila, tulapaila katulanzyide kujwe akusekelela pobwe mubuzuba bwa Zuba. Hena webo teesyi mbocita ayebo oobo? Hena nobanji, eelyo nomupaila kutozya mipailo kuzilengwa leza zyamweenya wakujulu, tamucengamikili milomo kutozya kumapasukilo aazuba? Ndendinywe ncobeni nomwaatambula Zuba akulibikka akataa mazuba aali ciloba, alimwi akuliyandisya kwiinda mazuba amwi woonse . . . .12\nEelyo kkalenda kuti lyacengululwa akutozya musyule lyaciindi, eelyo mitabi ya Musamu wa Luzyibo nuutobezyegwa musyule, lwiiyo lwakusya migonti munyika lulayubununa kakwiina kudonaika kuti mvwiki yamazubaano izyila kuziyanza zyamaseseke aakukomba mituni. Kkalenda lina Juliyasi tiilyaazyila kumvwiki yamu Bbaibbele pe. Ikkalenda litaanzi lina Juliyasi lyakalaa mvwiki iilaa mazuba aali lusele, kutali mazuba aali ciloba. Ncintu cilaa maanu kuti mvwiki taanzi yakkalenda lina Juliyasi yakalaa mazuba aali lusele. Imvwiki yakkalenda litaanzi lya Bulelo bwa Loma, ayalo yakalaa mazuba aali lusele, aboobo ba Loma bakalizyibide kale kubelesya kkalenda lilaa mazuba aali lusele.\nBama Juuda baciindi ca Yahushua tiibakali kubelesya mvwiki iina Juliyasi iilaa mazuba aali lusele mukkalenda lyabo. Bakacili kubelesya kkalenda lyokwa Mozesi, likonzyene akkalenda litobezya mwezi-azuba antoomwe aleelyo lyakapegwa kuzwa Kumalengelo. Baapositolo abana Kristu bataanzi boonse bakacili kukomba mubuzuba bwaciloba bwa Nsabata yakkalenda lyamu Bbaibbele, nokuba kuti mumusela wabili kuzwa muciindi ca Kristu, bamwi bana Kristu bakayambukilwa bupaizi bwa Mirthraizimu akutalika kukomba Mujibelo nokuba mu Nsondo, aayo mazuba eeni aajanwa ncobeni mumvwiki yakkalenda lyabakomba mituni azibumbwa.\nOoku kwiimpana mazuba aakukomba, bamwi kabakomba mubuzuba bwaciloba bwa Nsabata yakkalenda lyamu Bbaibbele iitobezya mwezi-azuba, kakuli bamwi kabakomba Mujibelo, alimwi bamwi kabakomba mu Nsondo, kwakazumanana kuya kumbele kusikila ku Muswaangano waku Nicæa. Aciindi eeco, kkalenda lyansiku lyakasukuminwa ambali akuleka kubelesyegwa mubupaizi. Imbungano yakabikka mulawo wakuti kuzwa aciindi eeco kkalenda lina Juliyasi lyakeelede kuba ndelibelesyegwa mubupaizi boonse. Ooku kwaambilizya mulawo kwakali kukonzya kusinikizyigwa atalaa bantu boonse nkaambo Mbungano yakalijisi nguzu zyizwa kuli Constantine Mupati.\nBasicikolo baJuuda balibwene nciyaacita mbungano yaku Nicea eeco ciguminizya kkalenda lyansiku, ikkalenda lyamu Bbaibbele. Ipepa lya Jewish Publication Society of America, lyakalemba mulimo weebeka ookwa Heinrich Graetz ulaa mutwe wakuti, History of the Jews.Mukulemba makani ajatikizya Muswaangano waku Nicæa, Graetz wakaamba kuti:\n“Imwezi Mupya ucili, ayalo Nsabata kumatalikilo yakayeeme abweende bwamwezi uubonwa ameso . . . Kumatalikilo mwezi Mupya wakali kusekelelwa munzila njeenya mbuli Nsabata; pele mukuya kwaciindi wakaleka kupegwa bulemu kumwi Nsabata ayalo yakaindila kuba buzuba bwabupaizi aziyanza zyabantu, buzuba bwakulizeeza mubupaizi akulaililwa, bwaluumuno akukkomana mumuya wabuntu.”\nKumuswaangano waku Nice kufumbwa cakali kuswaanganya Buna Kristu acisyiko ooko nkubwaazyila, cakakoswedwa limwi. Ipobwe lya Isita kusikila aciindi eeco, lyakali kusekelelwa kanjikanji aciindi comwe apobwe lya Pasika lyaba Juuda,alimwi mumazuba ngeenya aabalilwa akugantwa aba Sanihedulini baku Judæa; pele mumazuba aacizya kumbele lyakali kunoosekelelwakaliyaamukide akutagumanina lyo kuzwa kukkalenda lyaba Juuda.13\nEeci ncintu cilemu kapati kwiinda bantu banji mbobayeeya sunu- kusanganya abama Juuda abana maleya mbobayeeya abalo. Imvwiki eeyo Taata Yahuwah njaakabamba ku Malengelo, yakalaa mazuba aali ciloba ncobeni. Nokuba boobo, mvwiki zyakali kuzinguluka munzila yiimpene.\nIkkalenda lya Bbaibbele, mbweenya mbuli makkalenda aansiku woonse aayo aakatusikila kuzwa ciindi kuutaninga sika muyoba ookwa Nowa, alyalo lyakali kutobezya mwezi-azuba; ndekkalenda eelyo Nowa ndyaakali kubelesya kwamazuba aali mwaanda amakumi osanwe naakali mubwato kakwiina kubona zuba nkaambo anze kwakali muyoba. Eeci cakali kwaambilizya kuti myezi yakali kutalikwa mukulangilizya mwezi mupya nuutalika kulibonya mwezi mupya. Alimwi masimpe ncobeni kuti, ibbala lini lyakuti “mwezi”, lyakataangunide kwaambwa kuti “mweezi”. Buzuba butaanzi bwamwezi omwe-omwe bwakali buzuba bwakukomba. Imvwiki yakubeleka yakali kutalikilwa mubuzuba bwabili bwamwezi. Cintu cipati cakaandeene akataa kkalenda lya Kumalengelo akkalenda lina Juliyasi ncakuti, makkalenda aana Juliyasi nanka aana Gregory akalaa / acilaa mvwiki zyizinguluka kakwiina kulekezya. Mukkalenda lyamu Bbaibbele, mvwiki zyakali kwiinduluka kutalika alimwi kumatalikilo aamwezi mupya uli woonse.\nMuyanda mupati uusiminide akutunginizya mubusofwaazi bupilingene boobu, kunyina awumbi pele ngu “simwaaba, muzoka wansiku, Dyabooli, Saatani” (Ciyubunuzyo 20:2) Mbweenya mbuli cisamu mbocilaa mitabi minjaanji, kiicimbauka kuzwa kumusemo, mbweenya ayalo miyanda yacisamu mbwiicimbauka. Alimwi ncobeni, miyanda yacisamu inga kiili mipati, kiitunginizya kuya ansi kulaale alimwi kiimwaikizyenye kuyanda mumbalaa cisyiko cacisamu kucizunguluka, nkaambo yalo ncecisyiko cacisamu ciimikizya akutabilila cisamu eeco cilibonya kaciimvwi kuti nji atalaa nyika.\nKucimbauka kuzwa kumuyanda uutunginizya kuya ansi, nkokuti kucimbuka kuzwa kuli dyabooli, kuli nguzu zyamadaimona zyitali zyabantu, eezyo zyibelekela antoomwe alakwe. Kucimbauka kuzwa kunguzu eezyo, kuli musyobo wabantu, banjidwe madaimona, aabo babeleka mulimo wakutonkela kumbele makanze ookwa Saatani. IBbaibbele libaamba kuti aaba “Ninkalakata zya Balombwana Bazyibidwe.” Mu Matalikilo 6:4 kulembedwe kuti “Kwakali nkalakata zyabantu bapati mumazubaa aayo; alimwi akutobela ciindi eeco, eelyo bana bokwa Elohimu nibaanjilila bana basimbi babantu, mpoonya bakabazyalila bana, mbeenya aaba mbibaakomena akuba nkalakata zya balombwana baluulwa nguzu baciindi, bantu bazyibidwe.”\nCisamu cilibonya atalaa nyika lyoonse cilaa cisyiko camiyanda citalibonyi cibbide mumamvwu.\nAaba “Balombwana Bazyibidwe” tiibakali batwanga ba Singuzuzyoonse balitolaansi pe. Kampango katobela kaamba kuti : “Mpoonya Yahuwah wakabona kuti busofwaazi bwabantu bwakaindila kuvwula kapati munyika, cakuti yoonse mizeezo yamoyo wamuntu yakali sofweede alimwi yakali kuyaa kusofwaala lyoonse kuya kumbele.”\nAaba “Balombwana Bazyibidwe” lino, alimwi nokuba ciindi cakainda kale, kunyina pe anibakali bantu bayoowa Yahuwah. Mumusela wanyika woonse, bantu kunyina pe nobaba Nkalakata zya Balombwana Bazyibidwe, pele buyo kuti batalika kweendelana anguzu zyabusofwaazi. Balombwana Bazyibidwe bakwabililwa a Saatani alimwi ulabasumpula kutegwa bacite mulimo akutonkela amakanze aakwe kumbele.\nMumisela yoonse, kwakali bantu bazungaanya nyika; balombwana babeleka cakusisikizya kunzaa zyintu zyilibonya. Bakali kwiitwa zintu ziindene zinjaanji. Bakali kwiitwa kuti mbaama poopo; ba Freemasoni; ba Illuminati; ba Bilderbergersi; nkamu yaku Loma. Balaitwa akuti “mbasale balupatipati” alimwi, ambweni kunyina bbala likonzya kubapandulula bwini nokuba lyakuti “nguzu zyeendelezya nyika.” Imwi nkamu mpati yiinda kubaa nguzu iiluulwa ya Balombwana Bazyibidwe aaba ni Mbungano ya Jeesu eeyo yiitwa akuti nkamu yaba Jesuiti.\nKutandila myaka iili myaanda yosanwe, ba Jesuiti bakabeleka mulimo wakutonkela kumbele makanze aa Simwaaba. Kuzwa kumatalikilo aabo eeni, bakali kutambula malailile aagaminina kuzwa kubamambi ba Saatani kwiinda munzila “zyakunjilwa masabe” zyamusololi wabo Ignatious Loyola.\nA. Bakapangilila akumwaya lucengo lwakuti nyika ili muciimo cabbola alimwi ilafuuma, kubalika kapati, kiyaa kupilamuka mumulengalenga mupati uuteeli, eeci bakacicitila boobo nkaambo bakayanda kubambila nyika kukucengwa kwamamanino kupati;\nB. Bakapangilila kkalenda lina Gregory kabayungizya kukubeja kwabo kutegwa basise masimpe aakkalenda lya Bbaibbele aNsabata iitobezya mwezi azuba yaku Malengelo. Makanze aabo akali aakuzikka kasimpe kunsaa tombe ncobeni cakuti katakakonzyi kuvwukkulwa akujanwa nokuba kubambululwa, eeci kabacicitila boobo kuti babambile bantu boonse kutambula Caando ca Munyama.\nAaba Balombwana Bazyibidwe bakalizyi kuzwa mumalende akuzwa kubaŋanga eelyo luzyibo nilwakali kuyoozulila munyika. Bakali kuyanda kukungilila luzyibo loonse kuli mbabo balikke. Kutegwa balesye bana maleya kuzyiba kasimpe, bakatalika “mulimo wakuzimaanya kasimpe” akuzelula maanu aabantu. Ooyu mulimo wakatalikwa mukubunganya nkamu yaba Jesuiti aciindi comwe nceenya eelyo tusimpe twabulemu nitwaatalika kubambululwa akuletwa antangalala aKubambulula kwa Basikukazya. Ba Jesuiti balizyibidwe munyika nkaambo kazintu zyotatwe: 1) kuteenkela kucita akuyandisya milimo yabutumwa kufumbwa kulubazu lwanyika ooko nkobatuminwa; 2) kujanika mulwiiyo lwanyenyezi azilengwa leza zyamumweenya; 3) akuyaka zikolo zipati zinjaanji zyabo.\nMakanze aaba Jesuiti mumuzeezo wakuti nyika nimbumbulu iili muciimo cabbola akkalenda lyakubeja, inga alibonya kumuntu kufumbwa uuyandisya kubala bumboni:\nNyika Mbumbulu: Lusyomo lwakuti nyika nimbumbulu, ndolwaabamba nzila yakucengwa kupati kwamamanino: Kuboola Kwabili kwakupangilila ooko kweelede kucenga nyika yoonse kaindi kasyoonto a Kuboola Kwabili kwini kwa Yahushua kwamasimpe.\nKkalenda lina Gregory: Mukupangilila kkalenda lina Gregory mumusela ngweenya ooyo, eelyo Cikombelo ca Katolika nicaabunganya mbungano yaba Jesuiti akumwaya muzeezo wakuti nyika nimbumbulu mbuli bbola, wakayungizya kuunina atalaa kweena kwakaliko kale. Eeci ncecaaletelezya kweezyeezya kuti mvwiki yamazubaano, yakali kuzinguluka lyoonse kakwiina kulekezya alimwi yakaliko lyoonse. Aboobo, kufumbwa bumboni butondezya kuti Mujibelo teesyi Nsabata yamu Bbaibbele, lyoonse kusukuminwa ambali kuti nkulubizya nokuba kuti ncintu citakonzyeki kuba boobo.\nOoku kubeja kulilomede kusimpwa mumizeezo yabantu cakuti ncintu boonse ncobazumina kuti “ngomusemo waluzyibo”. Mumajwi amwi, oolu luzyibo lulitambwidwe kuti nkasimpe kakwiina kubuzyilila zintu zyilibonya ameso pele nokuba kuti kaziteendelani aluzyibo oolu mbuli mbobabwene bantu. Kufumbwa kusola kubuzya kuti ino nyika ili muciimo nzi nokuba kubuzya kuti hena Mujibelo nje Nsabata yamu Bbaibbele, cipa kuti muntu ooyo uubuzyilila atalike kunongwa, kufubaazyigwa akusulaikwa. Ooku kufubaazyigwa nkokupa kuti muntu ayoowe kulizandula akuyaamina kubalongwenyina akuleka kuliyeeyela mizeezo yakwe mwini nkwayoowa kweelebwa akutantamukwa abantu mbazyibene limwi. Eeci ncecilesya makamu aabana maleya kuti batajani mpindu muluzyibo luyungizyidwe atalaa nyika oolo lupedwe kuzwa Kujulu.\nBa Jesuiti, kwiinda muli basimilimo babo, kujanika mulwiiyo lwazilengwa leza, amuzikolo zipati, bakajata mulimo mupati wakucengulula mizeezo yamazyalane aabantu manjaanji. Eelyo muntu umwi kuti weezyekanya mbwabala mabbuku, mbwaalemba mabala, akubalila nsamuzi kwa mwanaa cikolo wagiledi 8 ku Amelika mumusela wamakumi obile ( 20th C), kweezyekanya ayooyo wamazubaano mu Amelika, ncintu cisalala kuti makanze aabantu bajisi nguzu zya Saatani aaba badyaaminina luzyibo akazwidilila. Kubikkila maanu kwabantu, kutonkomana kucita cintu ceelede kucitwa, inzila mbomwaya milumbe kuzwa mucintu cacitika ankocaatalikila, akubelesya ncobayiide mumaumi aabo, zyoonse eezyi zyakaceya kapati cakuti, lino balakonzya kweendelezyegwa akunyonaunwa anguzu zya Saatani zyili mubamambi bakwe.\nMuntu mutuba tacikonzyi kukkala ansi pe, akutongomana kubala ciiyo cimwi kwaciindi cilamfu kuti acivwuntauzye eeco ciiyo cakumaninina. Boonse balafwamba kukatala. Kufumbwa ciiyo, citonkelwa ambali kacitaninga akumvwisyigwa, kakutegwa cilabamanina ciindi nokuba kuti tacikwe mpindu nanka kuti kunyina maanu nokuba mulimo muciiyo eeco. Mbasyoonto buyo bakonzya kumanizya kukosozya kaambo kuzwa mucikkelo cabumboni. Alimwi mbasyoonto kapati bakonzya kunjizya makani ngobalimvwida kuti ayendelane akuba cibeela camaumi aabo munzila iibeleka. Kulizeeza kulaa maanu kwakasowaika, alimwi aaya ngamakanze mapati ngubaajisi ba Jesuiti kuti bakasisye bantu ambaakani aawa mpobabulide maanu boobo, kabaide kwiingaila akwiimika matwi kuswiilila eeci aceeci nocitaluleme kweendelana a Bbaibbele.\nKakwiina nzila zyakuyeeya kabotu, bantu balangila mfulumende kuti zyibape mizeezo. Kuleka kuti basyome kuti balakonzya kulikosweda twaambo lwabo beni kabayeeme ku Mangwalo, bacengulukila kuli basicikolo balemenede, bamayi, bamapasita abapaizi, nokuba kunzila zyamfulumende zyakumwaya milumbe, kuti zyibaambile kasimpe acintu cakusyoma. Mbombubo oobo nguzu zyeendelezya nyika mbozinyonauna bweendebwabantu mukweendelezya mizeezo njobayeeya ambobalizeeza kwiinda mukupelengusya makani aalekelwa kumwaigwa mumilumbe kuti asikile makamu aabantu.\nCiindi ciyanda kwiinda cakuti tuzambulule akupampanuna kasimpe kuzwa kuzintu zyilubide zyoonse. Ciyanda kwiinda ciindi cakuti webo uzyibe ncosyoma, azimwi zinjaanji, ancosyomena boobo. Ncintu ciyandika kapati kusanyangula kufumbwa ciiyo kojulide mizeezo yako. Utajanwi konjombede mumakani aacengeme kulubazu lulubide! Umwi mulombwana waku Englandi musongo muna Kristu, William Paley, wakaamba munzila iiluzi kuti: “Kuli mulazyo aawo makani woonse mpaayelede kupiminwa, ooyo mulazyo uupa bumboni kukukazyanya koonse alimwi uutalezyi kusiya muntu kabulide lyo luzyibo lyoonse. Ooyo mulazyo ngwakufubaazya kotaninga vwuntauzya cintu.”\nWilliam Paley, (1743-1805), wakati "Bumambi bwanyika yabantu Bamasi…buli mumulazyo wakuti Ime mbweubwene lino,ooyo uuletelezya kuteendelana mukukazyanya kuli mukaambo kali koonse, nokuba mubumboni buli boonse, nkokuti, kufubaazya kotaninga vwuntauzya."\nKubaa muzeezo uujulikide caambilizya kuti webo ulayandisya kutambula kufumbwa makani, mbwaanga akasunkwa kale aMoza Uusalala eelyo nayubununa kufumbwa mbokabede kasimpe. Ncintu citakonzyeki kusikila aali kasimpe kuti webo watalika kuvwuntauzya kwako, kolaa muzeezo kale wakuti eeco cintu cipya ncovwuntauzya cililubide kale. Ambweni cililubide. Pele Kujanza limwi, cinooli cili masimpe! Utasinkilili muzeezo wako akulilesya kusanyangula koyeeya kuti eeco cintu cililubide kale, pele webo kotaninga zyiba zyoonse zyili mubumboni buyubunudwe oobo.\nUtayoowi kubuzya mibuzyo. Taata Yahuwah wakalenga bongo bwamuntu kuti kabulaa maanu aazyila mukati kabo. Walo ulatutamba kuti: “Amuboole lino,atumvwane twaambo antoomwe .” (Izaya 1:18) Inga kacili cintu ciyoosya kukopolola muzeezo wamuntu kuti alibonene kuti eeco ncasyoma kuti nkakasimpe, mubwini, cililubide. Nokuba boobo, Taata Yahuwah wakakonkezya kugwisya muntenda iili yoonse eeco cili mumaanza Akwe. Majwi amwaapositolo Paulu inga aba cikonkezyo cabo boonse aabo basyomezya miya yabo kuli Taata kuti, Walo ayibambilile kabotu: “Ime ndilizyi Ooyo ngwesyoma, alimwi ndikulaizyidwe kuti walo ulakonzya kubambilila eeco Ime nceekabikka mumaanza aakwe kusikila mubuzuba oobo.” (2 Timoteo 1:12, KJV)\nNkaambo musunko wamamanino uli amakani aakukomba, ncintu ciyandika kuzyiba buzuba bululeme bwakukomba. Kutegwa webo ukonzye kubalila buzuba bululeme bwakukomba, ncintu ciyandika kuti ubelesye kkalenda lyamasimpe. Kuti wacinca buyo zikombelo, (mbuli kuzwa kumupaizi muna Katolika waku Loma kuya kuli pasita wa Basikukazya) webo inga bakusweesya aaba alimwi. Basololi babupaizi, aabo bavwola mali kuzwa mumbungano eezyo ziyiisya kukomba Mujibelo nanka Munsondo iijanwa mukkalenda lina Gregory, batonkomene buyo kubambilila zilengwa aziyanza zyabantu eezyo zijanwa muzikombelo eezyo; aboobo tabakonzyi kwaamba kuti mbungano zyabo zyilubide kweendelanya aBbaibbele, nkaambo oomo muzikombelo mobavwolela mali.\nKucincauzya zikombeleo tacikonzyi kukugwasya webo pe. Webo weelede kuunka kuli Yooyo uulaa busongo boonse, Mulengi wako, webo kounka lwako omwini kuli Nguwe. Komusyoma kuti Walo uyookuyiisya kasimpe, mbwaanga miwo yakasimpe akulubila iyaa kuungilila mumbalaa muya wako. Ba Jesuiti bamazubaano, Ninkalakata zya Mbalombwana Bazyibidwe. Kabajisi luzyibo luzwa kuli Saatani, bakabamba zibelesyo zyakucengya bantu zyobile zitaninga bwenwe akataa mukowa wabantu: lusomyo lwakuti Mujibelo nje Nsabata yamu Bbaibbele alimwi akuti Nsondo mbobuzuba bwakubuka kwa Yahushua kuzwa kubafu. Zyoonse zyobile eezi zintu zyilaa ntenda nkaambo zyibambila bantu baanyika boonse kuti bakatambule lucengo lwa Saatani lwakumamanino aanyika akutambula Caando ca Munyama.\nAkataa majwi aacaalizya aayo aakambilwa mushinshimi Daniele, kwakali cisyomyo cimwi: “Pele webo, O Daniele, kojala majwi amwibbuku, akukkoma bbuku, kusikila kumamanino aaciindi : banji-banji bayoyilingana ooku akooku, alimwi luzyibo luyooyungizyigwa.” (Daniele 12:4) Bana Kristu basoleka kupandulula kampango aaka kuti kaambilizya busongo bwakubamba mincini mazubaano. Alimwi ncobeni, kubamba mincini kwakasumpuka kuya kumbele mumwaanda amakumi obile aamyaka yakainda.\nNokuba boobo kuyungizya luzyibo ooko kupedwe kuzyalane lyamamanino, kulainda kapati kwiinda busongo bwakubamba mincini. Oolu luzyibo lujatikizya kuvwununa lucengo loonse lwakali kwiisyigwa kuti nkasimpe.\nCaandaano catatu cokwa Joweli caambilizya cintu citobela kuyungizya luzyibo ooko: muzumi uuli woonse uukkede atalaa nyika weelede kusala kalutaninga sika lubeta lwamamanino.\nAmulibunganye nyoonse, alimwi amuboole, nyoonse nywebo nomutamuzyi Yahuwah, amulibunganye antoomwe: aboobo balekele basinguzu bako kuti baboole ansi aano, O Yahuwah.\nAabo batamuzyi Yahuwah abasinsimuke, akuboolela kumusena wa Jehoshaphati: nkaambo ooko Ime njoobeteka batamuzyi Yahuwah boonse.\nKosimpa sikela lyako webo, nkaambo butebuzi lino bwabizwa: boola, seluka ansi; nkaambo lubuwa lwakukwaapwida maila lwazula, mafuta aide kutikaika; nkaambo busofwaazi bwabo bakomenesya.\nMakamu, makamu aali mumusena wakuti balisalile: nkaambo buzuba bwa Yahuwah bulaafwi kusika mumusena wakulisalila. (Joweli 3:11-14, KJV)\nMakamu aabantu buno buzuba bali mumusena wakulisalila. Luzyibo lwazilengwa leza abupaizi bwaanyika, zyoonse zyakayakilwa atalaa bubeji. Buzuba bupati bokwa Yahuwah bulaafwi kusika alimwi woonse muzumi uucipona buzuba buno ulaa mulimo wakulisalila: “Hena nditobele kasimpe katandikkazyiki camba? Naa ndisiminine kukasimpe kandimvwisya kuti ndikkale cakuliiba anyika? Koibaluka kuti: kutazyiba kasimpe takukonzyi kucinca kasimpe mbokabede pe.\nKutobela kasimpe akutabikkila maanu kufumbwa muulo uunga waba mukucita boobo, ncintu ciyandika kulyaaba. Ncintu ciyandika kulisungula cakumaninina amoyo woonse kakwiina kucebauka musyule. Kutambula kasimpe katakwe mpuwo, ncintu ciletela kufubaazyigwa kuzwa kuli baabo balamatide kubeja. Inga caba cintu ciguminizya mulimo wamuntu alukwato lwakwe alwalo. Kusala nkwalangene muntu atalaa nyika nkwakuti: Ndisale kasimpe? Naa lweeno?\nLweeno lumvwikaanga lupa kulyeendelela koliibide. Ma! Kwiindwa kunsaa maanu nobantu. Akulikwaya. Ooyu ngomusemo uumvwisyidwe aawo lusyomo lumwi loonse mpoluyakidwe. Pele lino, mbuli kasimpe mbokayaa kubambululwa, aluzyibo mboluyaa kuyungizya, ncintu ciyandika kubuumi bwako webo nkoti kagame lyoonse kutamani, kuti uvwunaune aali lweeno akutambula kasimpe, kufumbwa nokuba kufubaazyigwa kuli buti webo nocita boobo, nokuba cinga cakusikila mubuumi bwako.\nKutambula kasimpe kufumbwa muulo uunga wasikila muntu mukucita boobo. Kuli bukkale bwakukkomanisya bulindila baabo batula ansi mizeezo yoonse njibaacengedwe, akulekela Taata Yahuwah kuti abasolwede balo mukasimpe Kakwe.\n4 Cisi ca China cakatalika kubelesya kkalenda lina Gregory mu Mukubwe Kaangala 1, 1912. Pele mukaindi kasyoonto kuzwa waawo, Cisi ca China cakanjila munkondo yamapolitikisi muzyooko ziindene zyakali kubelesya makkalenda aayimpene. Nkusikila buyo leelyo nikwaabambwa cisi cabantu baku China (People’s Republic of China) mu 1949, nikwaazuminanwa kuti boonse babelesye kkalenda lina Gregory.\n12 Tertullian, Ad Nationes, Book 1, Chapter 13 in J. P. Migne,Patrologiæ Latinæ Cursus Completus, (Paris, 1844-1855), Volume 1, columns 369-372.


Matayo Marko Luka Johane Milimo Baroma 1 Bakorinto 2 Bakorinto Bagalatiya Baefeso Bafilipi Bakolose 1 Batesalonika 2 Batesalonika 1 Timoteyo 2 Timoteyo Tito Filimoni Bahebrayo Jakobo 1 Petro 2 Petro 1 Johane 2 Johane 3 Johane Juda Ciyubunuzyo 1 2 3 4 5 6 7 8 9 10 11 12 13 14 15 16 17 18 19 20 21 22 23 24\n4 Mpoonya Jesu kazwide muuya uusalala wakazwa ku Jodano, eelyo wakasololelwa amuuya munkanda 2 kwamazuba aali makumi one kumwi kasunkwa a Diabolosi. Alimwi kuciindi coonse eeco kunyina ncaakalya, aboobo mazuba aayo naakamana wakafwa nzala. 3 Aboobo Diabolosi wakamwaambila kuti: “Ikuti naa uli mwana wa Leza, ambila bbwe eeli kuti libe cinkwa.” 4 Pele Jesu wakamwiingula kuti: “Kulilembedwe kuti: ‘Muntu teelede kupona acinkwa calo pe.’” 5 Eelyo wakamutola atala acilundu akumutondezya mami oonse aamunyika mukaindi kaniini buyo. 6 Mpoonya Diabolosi wakati kulinguwe: “Ndilakupa bweendelezi boonse oobu abulemu bwangawo nkaambo ndakapegwa mbubo, alimwi kufwumbwa ngwendiyanda kupa, ndilamupa mbubo. 7 Aboobo ikuti wandikomba, boonse bulaba bwako.” 8 Mukumwiingula Jesu wakamwaambila kuti: “Kulilembedwe kuti: ‘Ngu Jehova Leza wako ngoelede kukomba, alimwi ngonguwe alikke ngoelede kubelekela mulimo uusetekene.’” 9 Kunze lyaboobo wakamutola ku Jelusalemu akumwiimika atala abwaanda bwakazingulukide tempele akumwaambila kuti: “Ikuti naa uli mwana wa Leza, koliwaala ansi kuzwa waano, 10 nkaambo kulilembedwe kuti: ‘Uyoolailila bangelo bakwe kutegwa bakakukwabilile, 11 alimwi bayookutemba amaanza aabo kutegwa utakabi nolinontola kubbwe.’” 12 Mukumwiingula Jesu wakamwaambila kuti: “Kwaambidwe kuti: ‘Utasunki Jehova Leza wako.’” 13 Aboobo Diabolosi naakamanizya misunko yakwe yoonse, wakamuleka kusikila aciindi cimbi ceelede. 14 Lino Jesu munguzu zyamuuya wakapiluka ku Galilaya. Eelyo mpuwo yakwe mbotu yakamwaika mucisi coonse. 15 Alimwi wakatalika kuyiisya muzikombelo zyabo alimwi wakalemekwa abantu boonse. 16 Eelyo wakaboola ku Nazaleta nkwaakakomenena, alimwi kweelana acilengwa cakwe mubuzuba bwa Sabata, wakanjila mucikombelo mpoonya wakanyamuka kutegwa abale. 17 Aboobo wakapegwa bbuku lyamusinsimi Izaya, eelyo wakalivwungulula akujana aakalembedwe kuti: 18 “Muuya wa Jehova uli alindime nkaambo wakandinanika kuti ndaambile bacete makani mabotu; wakandituma kuti ndaambilizye kwaangununwa kubaange akupona kuboofwu, ikwaangununa badyaaminidwe, 19 kukambauka mwaka mubotu wa Jehova.” 20 Eelyo wakalivwunga bbuku, walipilusya kumugwasyi, akukkala ansi, lino boonse bakali mucikombelo bakamulangisisya. 21 Mpoonya wakatalika kubaambila kuti: “Sunu oolu lugwalo ndomwamvwa lwazuzikizyigwa.” 22 Lino boonse bakatalika kumulumbaizya akugambwa akaambo kamajwi mabotu ngaakali kubaambila, eelyo bakatalika kubuzya kuti: “Sena ooyu tali mwana wa Josefa?” 23 Mpoonya wakabaambila kuti: “Cakutadooneka muyoondaambila kaambyo aaka kakuti: ‘Omusilisi, kolisilika omwini; zyintu nzitwakamvwa kazicitika ku Kapenauma, kozicita amomuno mumunzi wakwanu.’” 24 Pele wakati: “Ncobeni ndimwaambila kuti kunyina musinsimi uutambulwa mumunzi wakwabo. 25 Mucikozyanyo, ndimwaambila camasimpe kuti: Kwakali bamukabafwu banji mu Isilayeli kumazuba aa Elija imvwula noyatakali kuwa kwamyaka yotatwe amyezi iili cisambomwi, cakuti kwakaba nzala mpati munyika yoonse. 26 Pele Elija kunyina naakatumwa kuli umwi wabanakazi aabo, pele buyo kuli mukamufwu mu Zalefati mucisi ca Sidoni. 27 Alimwi kwakali basicinsenda banji mu Isilayeli kuciindi camusinsimi Elisha; pele kunyina naba omwe wabo wakasalazyigwa ccita buyo Naamani mwaalumi waku Siliya.” 28 Lino boonse ibakali kumvwa zyintu eezyi mucikombelo bakakalala kapati, 29 aboobo bakanyamuka akumutola cakufwambaana anze amunzi, eelyo bakaunka anguwe atala acilundu aawo aakayakidwe munzi wabo, kuti bakamutonkele mujeleele. 30 Pele walo wakaandulula akati kabo ngooyo waunka. 31 Lino wakaselemukila ku Kapenauma, munzi waku Galilaya. Eelyo wakali kubayiisya mu Sabata; 32 alimwi bakagambwa kapati ambwaakali kuyiisya nkaambo majwi aakwe akali anguzu. 33 Lino mucikombelo mwakali muntu wakanjidwe daimona, imuuya uusofweede, eelyo wakoompolola ajwi pati kati: 34 “Aa! Ino tujisi kaambo nzi anduwe Jesu omuna Nazaleta? Sena walonda kuti utunyonyoone? Ndilikuzyi kabotu kuti uli Musalali wa Leza.” 35 Pele Jesu wakalikalalila kati: “Umuna, kozwa mumuntu ooyu.” Eelyo nolyakamuwisyila ansi muntu ooyo kabalangilila, daimona eelyo lyakazwa mulinguwe kakunyina kumucisa. 36 Babone boobo bantu boonse bakakankamana akutalika kulyaambauzya akati kabo kabati: “Ino majwi aali buti aaya, nkaambo cabweendelezi acanguzu ulalailila myuuya iisofweede, eelyo ilazwa?” 37 Aboobo mpuwo yakwe yakamwaika koonse-koonse mucisi eeco. 38 Naakazwa mucikombelo, wakaakunjila muŋanda ya Simoni. Lino banyinazyala Simoni bakalicisidwe, bakali kupya mubili kapati, aboobo bantu bakamulomba kuti abagwasye. 39 Aboobo wakaima aawo mpobakalede akutapatila bulwazi kuti buzwe, eelyo bwakazwa. Ndilyonya bakanyamuka akutalika kubakutaukila. 40 Pele nolyakali kubbila zuba, boonse aabo ibakali abantu baciswa malwazi aaindene-indene bakabaleta kulinguwe. Kwiinda mukubikka maanza aali umwi aumwi wabo wakabaponya. 41 Alimwi madaimona akali kuzwa mubantu banji, kaaongolola akwaamba kuti: “Uli Mwana wa Leza.” Pele wakali kwaakalalila, tanaakali kwaazumizya kwaambaula, nkaambo akalimuzyi kuti ngu Kilisito. 42 Pele nobwakaca, wakazwa akuya kubusena bunyina bantu. Pele makamu aabantu akatalika kumuyandaula mane aakusika ooko nkwaakabede, eelyo bakasoleka kumukasya kuti atabasiyi. 43 Pele wakati kuli mbabo: “Akuminzi imbi ndileelede kwaambilizya makani mabotu aa Bwami bwa Leza, nkaambo eeci ncindakatuminwa.” 44 Aboobo wakaunka kayaabukambauka muzikombelo zyamu Judaya.


Businsimi Bwamu Bbaibbele Ibwazuzikizyigwa Mazuba Aano\nAMUBALE MU Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Cibemba Croatian Czech Danish Drehu Dutch Efik English Estonian Ewe Fijian Finnish French Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Lingala Lithuanian Luganda Luo Luvale Macedonian Malagasy Maya Myanmar Ngabere Norwegian Nyaneka Nzema Oromo Ossetian Papiamento (Aruba) Papiamento (Curaçao) Polish Portuguese Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Wallisian Xhosa Yoruba Zapotec (Isthmus) Zulu\nIno nkaambo nzi ncokuli businsimi mu Bbaibbele?\nNkaambo Nzi Bbaibbele Ncolyaamba Kujatikizya Zintu Zicitika Mazuba Aano?—Luka 21:10, 11.\nKuli businsimi bunji bujanika mu Bbaibbele. Kunyina muntu uukonzya kwaambila limwi iziyoocitika kumbele. Aboobo, kuzuzikizyigwa kwabusinsimi bwamu Bbaibbele kupa bumboni businizyide bwakuti Bbaibbele ndi Jwi lya Leza.—Amubale Joshua 23:14; 2 Petro 1:20, 21.\nBusinsimi bwamu Bbaibbele ibwakazuzikizyigwa kale butupa kaambo kakusyoma muli Leza. (Bahebrayo 11:1) Alimwi butupa kuba alusyomo lwakuti zisyomezyo zya Leza zyakumbele ziyoozuzikizyigwa ncobeni. Aboobo, businsimi bwamu Bbaibbele butupa bulangizi businizyide.—Amubale Intembauzyo 37:29; Baroma 15:4.\nIno businsimi bwamu Bbaibbele butugwasya buti?\nBusinsimi bumwi bucenjezya babelesi ba Leza kubweza ntaamu. Mucikozyanyo, ciindi Banakristo bamumwaanda wamyaka wakusaanguna nobakabona businsimi bumwi kabuzuzikizyigwa, bakazwa mu Jerusalemu. Mukuya kwaciindi, ciindi munzi nowakanyonyoonwa akaambo kakuti bantu banji ibakali kukkala mumo bakamukaka Jesu, Banakristo bakali kubusena bukwabilidwe.—Amubale Luka 21:20-22.\nMazuba aano, businsimi ibwakazuzikizyigwa butondezya kuti Bwami bwa Leza ino-ino buyakwaamanizya mami alimwi amfwulumende zyabantu. (Daniele 2:44; Luka 21:31) Aboobo cilayandika kapati kuti umwi aumwi abweze ntaamu lino kutegwa akkomaninwe a Mwami, Jesu Kristo, iwakasalwa a Leza.—Amubale Luka 21:34-36.\n1914—Imwaka Uuyandika Kapati Mubusinsimi bwa Bbaibbele\nIno mbumboni nzi buliko butondezya kuti mwaka wa 1914 wakali mwaka uuyandika kapati?\nSena Tulakonzya Kuzyiba Kasimpe Kujatikizya Leza?\nSena Bafwide Bayoopona Alimwi?\nSena Cilakonzyeka Kubumana Bucete Munyika?


Joshua 8 | Bbaibbele lili a Intaneti | Bbaibbele lya Busanduluzi Bwanyika Mpya\nJoshua wayubilila Ai (1-13)\nKuzunda Ai kwazwidilila (14-29)\nMulawo wabalwa aa Cilundu ca Ebala (30-35)\n8 Mpoonya Jehova wakaambila Joshua kuti: “Utayoowi nokuba kukankama.+ Bweza basikalumamba boonse akwiinka ku Ai. Bona! Ndaaba mwami wa Ai, bantu bakwe, munzi wakwe anyika yakwe mumaanza aako.+ 2 Weelede kucita munzi wa Ai amwami wawo mbubonya mbookacita munzi wa Jeriko amwami wawo,+ pele mulakonzya kubweza zisaalo abanyama bavwubwa. Amubikke baalumi kuti bauyubilile munzi nkouli kusyule.” 3 Aboobo Joshua abasikalumamba boonse bakanyamuka kuya ku Ai. Eelyo Joshua wakasala basikalumamba basinguzu bali 30,000 akubatuma masiku. 4 Mpoonya wakabalailila kuti: “Nywebo mweelede kuuyubilila munzi nkouli kusyule. Mutaunki kule amunzi pe alimwi nyoonse mweelede kuti kamulibambilide. 5 Mebo abaalumi boonse mbondili limwi tulaunka afwaafwi amunzi, eelyo baboola kuzootulwana mbuli mbobakacitide akusaanguna,+ tulabatija. 6 Baakututandaanya tuyoobasisya kule amunzi, nkaambo bayakwaamba kuti, ‘Batija alimwi mbubonya mbuli kumatalikilo.’+ Tuyootija kuzwa kulimbabo. 7 Mpoonya nywebo mukayubunuke, mukaubweze munzi; alimwi Jehova Leza wanu uyoowaaba mumaanza aanu. 8 Mbomuyakuubwezela buyo munzi, mukawuumpe amulilo.+ Mweelede kucita kweelana ambwaamba Jehova. Mucite mbondamulailila.” 9 Mpoonya Joshua wakabatuma, eelyo bakaunka kubusena bwakuyubila; bakaakuyuba akati ka Beteli a Ai kumbo lya Ai, kakuli masiku ngamunya aayo Joshua wakalikkede antoomwe abasikalumamba mbaakali limwi. 10 Lino Joshua naakabuka kakucili kooko akubunganya basikalumamba, walo antoomwe abaalu bana Israyeli bakasololela basikalumamba ku Ai. 11 Basikalumamba boonse+ mbaakali limwi bakaunka kutozya kumanjililo aamunzi. Bakakkala kumunzi wa Ai nkouli kunyika, alimwi akati kabo amunzi wa Ai kwakali kkuti. 12 Aciindi eeco wakabwezede baalumi basika ku 5,000 akubabikka kuti bayube+ akati ka Beteli+ a Ai kumbo lyamunzi. 13 Aboobo bantu bakabamba nkambi mpati iyakali nkouli kunyika munzi+ alimwi aimbi iyakali musyule kumbo lyamunzi,+ eelyo Joshua wakaunka masiku aayo akati kacibanda. 14 Lino mwami wa Ai naakabona boobo, buzuba bwakatobela walo abaalumi bamumunzi bakafwuma akuunka cakufwambaana kuyoolwana bana Israyeli kubusena bumwi kumbele lyacibanda camunkanda. Pele tanaakalizyi kuti kuli bakamuyubilide kusyule lyamunzi. 15 Lino baalumi ba Ai nobakaboola kulwana, Joshua abana Israyeli boonse bakatija munzila iitozya kunkanda.+ 16 Mpoonya baalumi boonse bamumunzi bakaitwa kuti babatandaanye; lino nobakali kutandaanya Joshua, munzi bakausiya kule. 17 Kunyina mwaalumi wakasyaala mu Ai amu Beteli iwatakaunka kukutandaanya bana Israyeli. Boonse bakaguumukila kuyootandaanya bana Israyeli cakuti munzi bakausiya bukwazi. 18 Lino Jehova wakaambila Joshua kuti: “Tondeka sumo lili mujanza lyako ku Ai,+ nkaambo munzi ooyu ndilawaaba mumaanza aako.”+ Aboobo Joshua wakatondeka sumo lyakali mujanza lyakwe kumunzi wa Ai. 19 Mbwaakatondekela buyo sumo, aabo bakayubide bakasokomoka akutalika kuzuza kunjila mumunzi akuusaala. Bamane cakufwambaana bakawuumpa munzi.+ 20 Lino baalumi bana Ai nibakacebuka, bakabona busi mumunzi kabuuntumuka mujulu alimwi bakabula nguzu zyakutijila kuli koonse. Eelyo bana Israyeli ibakali kutijila kunkanda bakapiluka kuli basikubatandaanya. 21 Mpoonya Joshua abana Israyeli boonse nobakabona kuti basikuyubilila bausaala munzi akubona busi bwamunzi kabuuntumuka, bakapiluka akulwana baalumi bana Ai. 22 Abalo bakali mumunzi bakaboola kubaswaana, cakuti baalumi bana Ai bakaba akati kabana Israyeli, bamwi kulubazu oolu abamwi kulubazu lumbi, eelyo bakabajaya alimwi kunyina wakasyaala naa kutija.+ 23 Pele mwami wa Ai bakamujata+ kacili muumi akumuleta kuli Joshua. 24 Bana Israyeli nobakamanizya kujaya bantu boonse bamu Ai kunkanda ooko nkobakaakusika nobakabatandaanya alimwi boonse nobakamaninina kujaigwa apanga, bana Israyeli boonse bakajokela ku Ai akuyoojaya baabo bakasyeede mulinguwo apanga. 25 Bantu boonse bamu Ai ibakajaigwa buzuba oobo, baalumi abamakaintu, bakasika ku 12,000. 26 Joshua taakwe naakaleka kutondeka sumo ilyakali mujanza lyakwe+ kusikila bana Ai boonse wabanyonyoona.+ 27 Nokuba boobo bana Israyeli bakabweza banyama bavwubwa azisaalo zyamumunzi, kweelana amalailile Jehova ngaakapa Joshua.+ 28 Mpoonya Joshua wakawuumpa munzi wa Ai akuunyonyweeda limwi mane caba citantaala,+ lyakaba tongo kusikila sunu. 29 Wakaanzika mwami wa Ai acisamu kusikila kumazuba, alimwi nolyakali afwaafwi kubbila zuba Joshua wakalailila kuti bakaubweze mutunta wakwe kuzwa acisamu.+ Mpoonya bakuusowela kumulyango wamunzi akulundika mulwi wamabwe atala lyanguwo, ooyu mulwi nkuucili kusikila sunu. 30 Lino aciindi eeco ndendilyo Joshua naakayakila Jehova Leza wa Israyeli cipaililo aa Cilundu ca Ebala,+ 31 mbubonya Musa imubelesi wa Jehova mbwaakalailila bana Israyeli alimwi akweelana ambokulembedwe mubbuku lya Mulawo+ wa Musa: “Cipaililo camabwe aakkwene, aatabezedwe acibulo cili coonse.”+ Alincico bakatuulila Jehova zituuzyo zyuumpwa azipaizyo zyalumvwano.+ 32 Mpoonya amabwe aayo wakalemba Mulawo+ ooyo Musa ngwaakalembede kubusyu bwabana Israyeli.+ 33 Bana Israyeli boonse, baalu babo, basilutwe babo alimwi ababetesi babo bakaliimvwi kumabazu obilo aa Bbokesi kumbele lyabapaizi, iba Levi bakanyamwide bbokesi lyacizuminano ca Jehova. Beenzu alimwi abasicisi bakaliko.+ Cisela cabo cimwi cakaimvwi kumbele lya Cilundu ca Gerizimu, eelyo cisela cimbi cakaimvwi kumbele lya Cilundu ca Ebala,+ (mbubonya Musa imubelesi wa Jehova mbwaakalailila),+ kuti aleleke bana Israyeli. 34 Kuzwa waawo wakabala cakupozya majwi oonse aa Mulawo,+ zilongezyo+ akusinganya,+ kweelana azintu zyoonse zilembedwe mubbuku lya Mulawo. 35 Akati kamajwi oonse Musa ngaakalailila, kunyina jwi noliba lyomwe Joshua ndyaatakabala cakupozya kumbele lyambungano yoonse yabana Israyeli,+ kubikkilizya abamakaintu abana alimwi abeenzu+ ibakali kukkala akati kabo.+


Nibwayinda Buzuba Bwamuchado—Amube Alukwatano Lusimide\nNibwayinda Buzuba Bwamuchado\n‘Luyando talumani.’—1 BAKORINTO 13:8.\n1, 2. Kuti kwaba mapenzi mulukwatano zyaamba kuti taluchizwidilili na? Pandulula.\nLUKWATANO nchipo chizwa kuli Jehova. Lupa kuti bantu babotelwe. Nikuba boobo, taakwe lukwatano lutakwe mapenzi. Kulakonzya kubonekaanga mapenzi aayo tazoomani pe, eezi zilakonzya kupa kuti bantu bakwetene batayandani mbuuli mbubakali kuchita chiindi.\n2 Tatweelede kugamba kuti kwaba mapenzi mulukwatano. Nkaambo mapenzi taambi kuti lukwatano talukazwidilili. Bamwi bakali amapenzi mulukwatano, bakajana nzila zyakwaamana akupa kuti lukwatano lwabo lusime. Bakachita biyeni?\nKUSWENA AFWIIFWI ALEZA AMUNTU NGUKWETENAAWE\n3, 4. Niinzi chikonzya kuchitika mulukwatano?\n3 Lukwatano luswaanizya bantu babili bali amaponeno aasiyene abube busiyene. Mwaalumi amukayintu bakakomezegwa munzila iisiyene alubo bali aziyanza zisiyene. Nkinkaako, zitola chiindi kuti bantu bakwetene bazibane kabotu.\n4 Kuti muntu uuli mulukwatano wabikkila maanu kuzintu nzyayanda kutali ziyandwa awumwi, zipa kuti batamvwanani. Balakonzya kubonaanga tabachili nyama yomwe. Niinzi chikonzya kubagwasya kuti bamvwanane?\nKubelesya malayilile aamuBbayibbele kupa kuti bantu bakwetene babotelwe\n5. (a) Niinzi chikonzya kugwasya muKristu kuti aswene afwiifwi amuntu ngwakwetenaawe? (b) Kweendelana alugwalo lwaBaHebrayo 13:4, tweelede kulubona biyeni lukwatano?\n5 Jehova upa malayilile aagwasya bantu bakwetene kuti baswene afwiifwi anguwe akuti bamvwanane. (Intembauzyo 25:4; Isaya 48:17, 18) Leza waamba kuti: “Kukwatana kabakulemeka boonse.” (BaHebrayo 13:4) Chintu nchuyandisya ulachilemeka. Ulachikwabilila akuchibamba kabotu. Jehova uyanda kuti tubone lukwatano munzila eeyi.\nKUYANDA JEHOVA KULAKONZYA KUMUGWASYA\n6. Lugwalo lwaMatayo 19:4-6 lutuyiisyaanzi atala aJehova mbalubona lukwatano?\n6 Jehova nguwe wakatalisya lukwatano. Mwanaakwe Jesu wakati: “Sa tamubalide kuti oyo iwakabalenga kuzwa kumatalikilo wakabacita baalumi abanakazi? Alimwi wakaamba kuti, Nkaambo kaako mwaalumi asie wisi abanyina, akakatile mukakwe, kuti aba bobile babe nyama yomwe. Lino tabacili bobile pe, baba nyama yomwe. Nkaambo kaako, abo mbaakakakatizya Leza muntu atabapambukanyi.” (Matayo 19:4-6) Jehova wakatalisya lukwatano kuti lube lujatano lutamani akati kamwanakazi amwaalumi. Wakali kuyanda kuti bantu bakwetene kababotelwa akuti kabakkalaamwi.\n7. Niinzi chikonzya kugwasya bantu bakwetene kuti batalekani?\n7 Mazubaano bantu bakwetene baswaana mapenzi akukataazikana kwiingi loko. Chimwi chiindi mapenzi ngibaswaana apa kuti bayeeye kuti tabachikonzyi pe kukkalaamwi. Pesi kuziba Jehova mbalubona lukwatano kuyootugwasya.—1 Johane 5:3.\n8, 9. (a) Ndiilili nitweelede kuswiilila malayilile aaJehova mulukwatano? (b) Kujana twatondeezya biyeni kuti lukwatano tulubona kuti nchintu chiyandikana?\n8 Malayilile Jehova ngatupa alatugwasya. Utubuzya kuti: “Kukwatana kabakulemeka boonse.” (BaHebrayo 13:4; Mukambausi 5:4) Kutobela malayilile aaJehova kuyootugwasya nikuba kuti chimwi chiindi teekuuba pe kuchita oobo.—1 BaTesalonika 1:3; BaHebrayo 6:10.\n9 Akaambo kakuti lukwatano nchintu chiyandikana kulindiswe, tatukaambuuli majwi atali kabotu akuchita zintu ziyoopa kuti tutamvwanani. Pesi tuyanda kuti tukkale katubotelwa mulukwatano lwesu. Kujana twazichita biyeni eezi?\nAMULEMEKE LUKWATANO LWANU MUZINTU NZIMUCHITA AMUMAJWI\n10, 11. (a) Ngaali mapenzi aliwo mulukwatano? (b) Nkamboonzi nitweelede kwiibikkila maanu nzila njitwaambuulaayo amuntu ngutukwetenaawe?\n10 Chimwi chiindi bantu bakwetene balakonzya kuchitilana zintu zibi kabatayeeyeli. MaKristu tabeelede kuuma ngubakwetenaawe naakuti kubelesya zimwi nzila zyakumuchisa. Pesi bamwi balazichita kwiinda mumajwi. Majwi alakonzya kuba zilwanisyo. Umwi mwanakazi wakaamba kuti: “Mulumaangu waambuula majwi aayasa mbuuli panga. Ndilakonzya kutaba azilonda ziboneka pesi majwi mabi ngabelesya aaIi mbuuli aakuti ‘ulimukuli!’ akuti ‘tugwasyi pe!’ alandichisa.” Umwi mwaalumi wakaamba kuti mukayintu wakwe wakali kwaamba majwi akumufubaazya akumwiita mazina aakuninda. Wakati: “Zintu nzyakkala kandibuzya tazyaambiki pe kubantu. Nzizyo zindipa kuti kanditaambuuli anguwe chiindi chiingi akuti kandinonoka kuzwa kumulimu. Kuchita oobo ndikubona kakundipa kufulwa luuwo.” Mazubaano, bantu bayandisya kwaambuula majwi aatali kabotu.\n11 Kuti mwanakazi amwaalumi batalika kwaambilana majwi aatali kabotu, zipa kuti batamvwanani. Jehova tayandi kuti bantu bakwetene bajatane munzila iili boobu. Zilachitika kuti umuchitile zintu zimuchisya moyo muntu ngukwetenaawe kutazi. Chimwi chiindi ulakonzya kuyeeya kuti umujata kabotu ngukwetenaawe pesi we ulimvwa biyeni? Kuti kukkala kwaambuula majwi aatali kabotu kumuntu ngukwetenaawe weelede kuchincha.—BaGalatiya 5:15; bala BaEfeso 4:31.\n12. Niinzi chikonzya kupa kuti muntu ulimulukwatano atabi abweenzinyina bulikabotu aJehova?\n12 Nzila njuwambuulaayo amuntu ngukwetenaawe kunembo lyabantu naakuti kamuli amulikke, ilakonzya kunyongania bweenzinyokwe mbulaabo aJehova. (Bala 1 Petro 3:7.) Lugwalo lwaJakobo 1:26 lwaamba kuti: “Na nkwali uuliyeeya kuti musyomi, nekubaboobo taangi lulimi lwakwe pele walyeena mumoyo wakwe mwini, busyomi bwayooyo mbwabuyo.”\n13. Njiili imwi nzila bantu bakwetene mbubakonzya kuchitila umwi zintu zimuchisya moyo?\n13 Kuli zimwi nzila bantu bakwetene mbubakonzya kuchitila ngubakwetenaawe zintu zimuchisya moyo. Muchikozyano, ngukwetenaawe kujana wamvwa biyeni kuti kuyandisya kukkala awumwi muntu? Kujana wamvwa biyeni kuti kulibbizya awumwi muntu mumulimu wakukambawuka naakuti kuli kugwasya umwi? Umwi muchizi wakati: “Kuziba kuti mulumaangu uba achiindi chilamfu awumwi muchizi wamumbungano akuti umubikkila maanu kapati kundichisya moyo. Eezi zipa kuti ndilibone kanditagwasyi pe.”\n14. (a) Lugwalo lwaMatalikilo 2:24 lutuyiisyaanzi? (b) Njiili mibuzyo njitweelede kulibuzya?\n14 MaKristu beelede kubabikkila maanu bazyali babo abakwesu abachizi bali mumbungano. Pesi kuti muntu wanjila mulukwatano weelede kubikkila maanu kumuntu ngwakwetenaawe. Jehova wakaamba kuti mwaalumi weelede ‘kukakatila kumwanakazi wakwe.’ (Matalikilo 2:24) Tweelede kubikkila maanu kunzila njalimvwaayo muntu ngutukwetenaawe. Libuzye kuti: ‘Ndilaachiindi chakubaamwi angundikwetenaawe na? Ndimubikkila maanu akumuyanda kweendelana ambayanda na?’\n15. Nkamboonzi maKristu nibateelede kumvwanana zyiindilide amuntu ngubatakwetenaawe?\n15 Kuti twatalika kumvwanana amuntu ngututakwetenaawe lukwatano lwesu lulakonzya kunjila mumapenzi. Tulakonzya kutalika kumuyanda muntu ooyo. (Matayo 5:28) Kumamanino ulakonzya kuchita chintu chiyoopa kuti lukwatano lwanu lutabi abulemu.\n‘BULO BWAKUKWATANINA KABUSALALA’\n16. Bbayibbele lituyiisyaanzi atala alukwatano?\n16 Musule aakwaamba kuti “Kukwatana kabakulemeka boonse,” Bbayibbele liyungizya kuti: ‘Abulo bwakukwatanina kabusalala, nkaambo Leza uyoobabeteka baamu abachita bumambe.’ (BaHebrayo 13:4) Majwi aakuti “abulo bwakukwatanina” aamba koonana kwabantu bakwetene. (Tusimpi 5:18) Kujana twatondeezya biyeni kuti tulalulemeka lukwatano akuti tatuyandi kulusofwaazya?\n17. (a) Bantu biingi bakubona biyeni kuchita bumambe? (b) MaKristu beelede kukubona biyeni kuchita bumambe?\n17 Bantu biingi babonaanga tazichiti pe kuti muntu akkale kasyomeka mulukwatano. Tatweelede kuba amaboneno aali boobo. Jehova takuyandi kuchita bwaamu abumambe. (Bala BaRoma 12:9; BaHebrayo 10:31; 12:29) Kuti twachita bumambe tunooli twasofwaazya lukwatano lwesu. Tatukabi abweenzinyina buli kabotu aJehova nkaambo tunooli twatondeezya kuti tatwaalemeki malayilile aakwe. Nkinkaako, tweelede kutantamuka kufumbwa chintu chikonzya kupa kuti tuchite bumambe. Alubo toyelede kumumenena mate muntu ngutakwetenaawe.—Jobu 31:1.\n18. (a) Kuchita bumambe kukozyenie biyeni akukomba mituni? (b) Jehova ukubona biyeni kuchita bumambe?\n18 Muchiindi chamaIsrayeli, kuchita bumambe chakali chibi chipati chikozyenie akukomba mituni. Bantu bakali kuchita zintu eezi bakali kujayigwa. (Levitiko 20:2, 10) Kuchita bumambe kwakali kweendelana biyeni akukomba mituni? Kuti muIsrayeli wakomba mituni chaamba kuti wakali watyola chizuminano chakwe chakusyomeka kuli Jehova. Alubo kuti wachita bumambe unooli watyola chizuminano chakwe amuntu ngwakwetenaawe. (Kulonga 19:5, 6; Deuteronomo 5:9; bala Malaki 2:14.) Zili antanganana kuti kuchita bumambe chakali chibi chipati kuli Jehova.\n19. Niinzi chiyootugwasya kuti tutachiti bumambe?\n19 Mazubaano Jehova ukubona biyeni kuchita bumambe? Nikuba kuti tatuchitobelezyi Mulawu waMusa, Jehova tanachincha pe maboneno aakwe. Mbukunga tatuyandi kukomba mituni nkinkaako tweelede kusyomeka kumuntu ngutukwetenaawe. (Intembauzyo 51:1, 4; BaKolose 3:5) Kuti twatondeezya kutasyomeka ziyoopa kuti lukwatano lwesu lubule bulemu akuti Jehova Leza wesu atabotelwi.—Langa Makani Aakumamanino 26.\nNIINZI CHIKONZYA KUPA KUTI LUKWATANO LWANU LUSIME?\n20. Kuba abusongo kugwasya biyeni mulukwatano?\n20 Niinzi chikonzya kupa kuti lukwatano lwanu lusime? Bbayibbele lyaamba kuti: “Ing’anda ilayasigwa busongo, ilaimikwa amaanu.” (Tusimpi 24:3) Ng’anda ilakonzya kutontola, kutaba azintu naakuti kukasaala akukkalika. Mbulubede lukwatano. Muntu musongo weelede kubona kuti lukwatano lwakwe lulabotezya.\n21. Kuba aluzibo kugwasya biyeni kuti lukwatano lusime?\n21 Alubo kalipandulula atala ang’anda eeyo Bbayibbele liti: “Kuluzibo twaanda twayo tulazuzigwa imbono zyoonse ziyandika zibotezya.” (Tusimpi 24:4) Zintu nzimwiiya muJwi lyaLeza zilakonzya kumugwasya mulukwatano lwanu. (BaRoma 12:2; BaFilipi 1:9) Nimubala Bbayibbele amabbuku ambunga mweelede kubona mbumukonzya kubelesya zintu nzimwiiya. Amuyanduule nzila zyakutondeezyania luyando akulemekana alubo kamubikkilana maanu. Komba kuli Jehova umukumbile kuti akugwasye kuti ube abube buyoopa kuti mubotelwe mulukwatano lwanu akuti ngukwetenaawe akuyandisye.—Tusimpi 15:16, 17; 1 Petro 1:7.\nMweelede kukomba kuli Jehova nimuchita kukomba kwampuli\n22. Nkamboonzi bantu bakwetene nibeelede kutondeezyania luyando akulemekana?\n22 Bantu bakwetene beelede kubeleka changuzu kuti batondeezyanie luyando akulemekana. Kuti bachita oobo lukwatano lwabo luyoosima. Chiinda waawo, lukwatano lwabo luyoopa kuti Jehova abotelwe.—Intembauzyo 147:11; BaRoma 12:10.\n1 LUKWATANO LWANU ALUPE KUTI JEHOVA ALEMEKWE\n‘Luyando talumani.’—1 BaKorinto 13:8\nNiinzi chikonzya kugwasya bantu bakwetene kuti bakkale kababotelwa?\nMukambausi 5:4; Matayo 19:4-6\nTaakwe lukwatano lutakwe mapenzi. Aboobo, mutafwambaani kuyeeya kuti tamuchikonzyi pe kukkalaamwi.\nIntembauzyo 25:4; Isaya 48:17, 18; Matayo 6:33, 34\nKuti bantu bakwetene baswena afwiifwi aJehova, lukwatano lwabo lulasima.\n2 AMULEMEKE LUKWATANO LWANU MUZINTU NZIMUCHITA AMUMAJWI\n“Babe nyama yomwe buyo.”—Matalikilo 2:24\nNiinzi nzindeelede kuchita kuti nditamuchitili zintu zimuchisya moyo muntu ngundikwetenaawe?\nMatayo 5:28; BaEfeso 4:31\nWeelede kusyomeka kumuntu ngukwetenaawe muzintu nzuyeeya. Bikkila maanu kunzila njalimvwaayo. Kuti wabona kuti zintu nzuchita zilamuchisa weelede kuchincha.\nTatweelede kumuuma ngutukwetenaawe naakuti kumuchisa kwiinda mukwaambuula majwi aatali kabotu. Majwi aatali kabotu apa kuti bantu bakwetene batamvwanani.\nTusimpi 5:18; BaHebrayo 13:4\nKuchita bumambe nchibi chipati kuli Jehova. Tweelede kusyomeka kumuntu ngutukwetenaawe akubona lukwatano lwesu mbuuli chintu chiyandikana. Tatuyandi kuchita chintu chiyoopa kuti Jehova angutukwetenaawe batabotelwi.\n3 MBUMUKONZYA KUPA KUTI LUKWATANO LWANU LUSIME\n“Ing’anda ilayasigwa busongo.”—Tusimpi 24:3\nNiinzi chikonzya kupa kuti lukwatano lwanu lusime akuti mubotelwe?\nTusimpi 24:4; Matayo 6:14, 15; BaRoma 12:2; 1 Petro 3:1\nWeelede kujana chiindi chakwaambuula angukwetenaawe. Weelede kulemeka ngukwetenaawe akumutondeezya luyando aluzyalo. Alubo weelede kumulekelela chakufwambaana.\nTusimpi 14:1; 31:29; BaFilipi 1:9; 2:4; 1 Petro 3:7\nKomba kuli Jehova umukumbile kuti akugwasye kuti ube mwaalumi naakuti mukayintu uulikabotu. Bona mbukonzya kumubikkila maanu akumufwida luzyalo ngukwetenaawe.\nBaRoma 12:10; 1 Petro 4:8\nKuti wabeleka changuzu kuti umuyande akumulemeka ngukwetenaawe, lukwatano lwanu luyoosima alubo luyoopa kuti Jehova abotelwe.


Cikozyanyo ca Jesu ca Pobwe Lyabwiinga (Matayo 22) | Buumi bwa Jesu\nMwami Waita Baabo Batambidwe Kupobwe Lyabwiinga\nCIKOZYANYO CAPOBWE LYABWIINGA\nMulimo wa Jesu mbouyaabusika kumamanino, wazumanana kubelesya zikozyanyo kutegwa ayubunune bubi bwabalembi alimwi abasilutwe babapaizi. Aboobo, bayanda kumujaya. (Luka 20:19) Pele Jesu tanamana kuyubununa bubi bwabo. Ulibajisi, aboobo waamba cikozyanyo acimbi eeci:\n“Bwami bwakujulu inga bwakozyanisyigwa amwami iwakabamba pobwe lyabwiinga lyamwanaakwe musankwa. Mpoonya wakatuma bazike bakwe kuyakwiita baabo bakatambidwe kupobwe lyabwiinga, pele tiibakali kuyanda kuboola.” (Matayo 22:2, 3) Jesu watalika cikozyanyo cakwe kwiinda mukwaamba “Bwami bwakujulu.” Aboobo, cilisalede kuti “mwami” waambwa aawa ngu Jehova Leza. Ino mwana wamwami alimwi abaabo batambidwe kupobwe lyabwiinga mbaani? Tacikatazyi kuzyiba kuti mwana wamwami Mwana wa Jehova, ooyo ngomunya waamba cikozyanyo eeci, alimwi akuti aabo batambidwe mbabaabo ibayakuba a Mwana ooyo mu Bwami bwakujulu.\nIno mbaani bakusaanguna kutambwa? Ino mbaani Jesu alimwi abaapostolo bakwe mbobali kukambaukila makani aa Bwami? Bali kukambaukila ba Juda. (Matayo 10:6, 7; 15:24) Cisi eeci cakazumina cizuminano ca Mulawo mu 1513 B.C.E., aboobo cakaba cakusaanguna kuba acoolwe cakuba “bwami bwabapaizi.” (Kulonga 19:5-8) Pele, ino ndilili mubwini nobakali kuyakwiitwa “kupobwe lyabwiinga”? Cilisalede kuti bwiite oobu bwakacitwa mu 29 C.E. ciindi Jesu naakatalika kukambauka makani aa Bwami bwakujulu.\nIno bunji bwabana Israyeli bakabutambula buti bwiite oobu? Kweelana ambwaamba Jesu, “tiibakali kuyanda kuboola.” Ibunji bwabasololi babukombi alimwi abanamaleya tiibakamuzumina kuti ngo Mesiya akuti ngo Mwami uusalidwe aa Leza.\nNokuba boobo, Jesu watondezya kuti ba Juda bakali kuyakupegwa coolwe acimbi, waamba kuti: “Alimwi [mwami] wakatuma bazike abambi akubaambila kuti, ‘Amubaambile aabo batambidwe kuti: “Amubone! Ndabamba cakulya camasyikati, kwajaigwa ŋombe abanyama bangu baneneede, alimwi zintu zyoonse zyabambwa kale. Amuboole kupobwe lyabwiinga.”’ Pele kakunyina kubikkila maano bakaunka kumbi, umwi kumuunda wakwe, umwi kumakwebo aakwe; aabo bakacaala, bakajata bazike bakwe akubasampaula kumane bakabajaya.” (Matayo 22:4-6) Eeci cileendelana acakali kuyakucitika ciindi mbungano ya Banakristo noyakali kuyootalisyigwa. Aciindi eeci, ba Juda bakacijisi coolwe cakuba mu Bwami, pele ibunji bwabo bakabukaka bwiite oobu, limwi bakasika mpobapenzya ‘bazike bamwami.’—Milimo 4:13-18; 7:54, 58.\nIno eeci cakapa kuti cisi eeci cisikilwe nzi? Jesu waamba kuti: “Mwami wakakalala akutuma basikalumamba bakwe, eelyo bakabanyonyoona bajayi aabo akuumpa munzi wabo.” (Matayo 22:7) Eeci cakabacitikila ba Juda mu 70 C.E. ciindi ba Roma nobakanyonyoona “munzi wabo,” wa Jerusalemu.\nSena caamba kuti akaambo kakuti bakakaka bwiite bwamwami, nkokuti taakwe umbi iwakali kuyootambwa? Kweelana acikozyanyo ca Jesu, tacili boobo pe. Wazumanana kwaamba kuti: “Mpoonya [mwami] wakaambila bazike bakwe kuti, ‘Pobwe lyabwiinga lyabambwa, pele aabo batambidwe tiibali kweelela pe. Aboobo kamuya kunzila zizwa mumunzi, mutambe kufwumbwa ngomuyoojana kuti aboole kupobwe lyabwiinga.’ Aboobo bazike aabo bakaunka mumigwagwa akubabunganya antoomwe boonse aabo mbobakajana, babi ababotu; eelyo ŋanda yabwiinga yakazula bantu aabo ibakali kulya.”—Matayo 22:8-10.\nAboobo, kumbele mwaapostolo Petro wakali kuyootalika kugwasya Bamasi—nkokuti bantu batali ba Juda bazyalwe naa basandule—kuba Banakristo bakasimpe. Mu 36 C.E., silutwe wabasikalumamba muna Roma Korneliyo alimwi amukwasyi wakwe bakatambula muuya wa Leza akuba acoolwe cakuba mu Bwami bwakujulu mbwaakaamba Jesu.—Milimo 10:1, 34-48.\nJesu watondezya kuti kumamanino tabali boonse baboola kupobwe ibayakweelela kutambulwa ‘amwami.’ Waamba kuti: “Ciindi mwami naakanjila kuti alingule beenzu, wakabona muntu umwi watakasamide cisani cabwiinga. Aboobo wakamubuzya kuti, ‘Ino musa wanjila buti omuno kotasamide cisani cabwiinga?’ Eelyo wakabula cakwaamba. Lino mwami wakaambila babelesi bakwe kuti, ‘Amumwaange kumaanza akumaulu mumusowele anze mumudima. Ooko nkwayoolilila akulumina ntwino.’ Mwami wakaita banji pele wakasala buyo basyoonto.”—Matayo 22:11-14.\nAmbweni basololi babukombi ibamuswiilide Jesu tabazyi ncozyaamba naa mbozibajatikizya zintu zyoonse eezyi nzyaamba. Nokuba boobo, banyema alimwi baindila buya kuyanda kumujaya ooyo uubapa kufwa nsoni.\nMucikozyanyo ca Jesu, ino nguni “mwami,” “mwanaakwe,” alimwi abaabo bakasaanguna kutambwa kupobwe lyabwiinga?\nIno ndilili bwiite nobwakapegwa kuba Juda, alimwi ino mbaani kumbele ibakatambwa?\nIno caamba nzi kuti ibakaitwa mbanji pele ibakasalwa mbasyoonto?


IKUTI MUNTU WAFWA CINZI CITOBELA\nTulapenga mwana nabuzya, "Ino kufwa caamba nzi?" Tulayoowa ikukanana lufu nokuba ikuyeeya umwi muyandwa wesu wafwa. Lufu ngosinkondonyina wabantu boonse nyika mboizulwa.\nHena nkwingulanzi kumibuzyo eyi miyumu ijatikizya lufu? Hena kuli buumi muntu wamana kufwa? Hena tuyakubonana alimwi abayandwa besu bafwide?\n1. KUTAMBULA LUFU KAKUNYINA KUYOOWA?\nMbotubele toonse muzyindi zyimwi, nkabela uuyandwa wesu na mwenzuma watusiya na wafwa, tulimvwa mbuli muntu ufwide nzala, buumba mbotumvwa akati kesu mbubona mbotusondela masimpilo abuumi. Kumakani mapati kapati, amvwelene abuumba nkuli nkotunga twaiya kasimpe acicitika notufwa? Mukuba acoolwe, lumwi lubazu lwa mulimo wa Jesu "ngwakwangulula Bantu kuzwa mubuzike bwakuyoowa lufu" (Ba Hebulayo 2:15). Alimwi mu Bbaibele, Jesu wakaamba majwi amanya buumba alimwi ulavwila mibuzyo ya lufu alimwi abuumi buboola.\n2. LEZA MBWA KATULENGA\nKutegwa tutelele kuzwa mu Bbaibele kasimpe kaamba lufu, atutalike kuzwa kumatalikilo alimwi tubone mulengi mbwakatubumba. "LEZA wakabumba muntu, wakamubumbya BULONGO BWAANSI, WAKAFULIDA MUMPEMO mpawo muntu WAKABA MUUMI (Matalikilo 2:7).\nKumalengelo Leza wakabumba Adamu "kuzwa kubulongo bwaansi." Wakali jisi bongo bwakuti kaakonzya kuyeeya; bulowa kabuliko mu nsinga bwelede kukunka. Mpoona Jehova Leza wakafulida mumpemo zyakwe "muuya wabuumi," nkabela mpawo Adamu wakaba "muumi" (muci hebulayo, "muntu muumi"). Amubone kuti, Bbaibbele yalyaambi kuti Adamu wakatambula buumi; pesi lyaamba kuti muntu wakaba muumi." Leza mbwakafulida muuya muli Adamu, buumi buzwa kuli Leza bwakatalika. Mubili antoomwi "akuyoyelwa kwa buumi" kwakacita Adamu "Kuba muntu uupona," "muntu muumi." Inga twaamba kuti buponi bwa muntu buli boobu:\n"Bulongo bwa ansi" kusanganya "amuya wabuumi" kucita kuba "muntu uupona"\nMubili utayooyi kusanganya akufulida muuya uzwa kuli Leza kutupa muntu upona.\nOmwe omwe wesu ulijisi mubili alimwi abongo buyeeya. Mbuli mbotuyoya lyoonse, citupa kuba muntu upona, amuuuya upona.\n3. CINZI CICITIKA MUNTU AFWA?\nMuntu wafwa cicitika ncakuti, zintu zila pilukila mbubwena mbuli mbocakabede kumatalikilo mbuli mbo kulembedwe mu kulonga 2:7.\n"BULONGO bulapiluka kunyika nkubwakazwa, AMUUYA MUUYA WA BUUMI" ulapiluka kuli Leza nkuwakazwa." - Mukambausi 12:7.\nBbaibele lyoonse libelesha majwi AbaHebulayo aamba kuti "kuyoya" alimwi "Mooza" kusandauzyanya. Bantu nobafwa, mibili yabo iba "bulongo" alimwi "Mooza" ("muuya wa buumi") upilukila kuli Leza, nkuwakazwa. Ino ncinzi cicitika kumuuya?\n"Mbundi muumi bwaamba mwami JEHOVA,... KUFUMBWA MUNTU UUPONA NGUWANGU... MUNTU UBISYA NGONGUWE UYOOFWA (Ezekieli 18:3-4).\nBuumi bulafwa! Tabuli bwaboongole, bulamana... Ibubambe buli mu Kulonga 2 :7, Leza na katulenga, bula li induluka kwaba lufu.\n"Bulongo bwanyika" "Akuleka akuyoya kwa buumi" kucita kuba "mooza ufwide."\n"Mubili uunyina buumi kugusya buumi buzwa kwa Leza kutupa Muntu uufwide."\nLufu nkumana kwa buumi. Mubili ulajokela kubulongo wamana muuya wapiluka kuli Leza. Tuli buumi bupona, pesi mulufu tuli buyo mubili. Moza ufwide, mubili ufwide. Eelo bafwide kunyinanci bazyi. Leza natola buumi mbwakatupa, muuya ulafwa. Mbuli mbotubona muciiyo eeci, Muli Jesu kuli bulagizi.\n4. NKUNJI BUTI MUNTU UFWIDE NKWAZYI?\nKwamana lufu, bongo bulaandaana tabukozya kuzyiba nakuba kuyeya cimwi. Koonse kulimvwa kwabuntu kulamana.\n"Luyando lwabo, alusulo lwabo abbivwe lyabo, zyoonse zyafwidilila, tabajisi caabilo abuniini muzintu zyoonse zicitika ansi" (Mukambausi 9:6). Bafwide kunyina ncobazyi, aboobo kunyina ncobazyi cicitika. Tabajisi kuswangana abantu bapona:\n"Nkaambo bapona balizi kuti balafwa, PELE BAFWIDE KUNYINA NCI BAZYI." - Mukambausi 9:5.\nLufu cikozyenye mbuli koona kakunyina kulota, Bbaibele liyita kuti ikufwa koona ziindi zili 54, Jesu wakalikuiisha kuti lufu cikozyenye a koona.\nWakabaambila basiciiya bakwe kuti:\n"MULONGWEESU LAZARO ULOONA; pele ndainka mebo nkamusinsimune." - Johane 11:11-14.\nBasiciiya bakwe bakaingula bati, "Mwami, na ulaona ulaba kabotu ulapona." Jesu wakalikwambaula lufu lwakwe, pele basiciiya bakwe bakali kuyeya kuti waamba koona kwalyoonse. Lino wakabambila cigaminina kuti, "LAZARO ULIFWIDE." Lazaro wakalifwide kwamazuba oone katanasika Jesu. Lino Jesu nakaunka kucuumbwe, wakatondezya kuti Leza ulakozya kubusha ufwide mbubona mbuli mbotu busha mwenzuma uulede.\nCilakomanisha kuzyiba kuti bayandwa bafwide besu "Baloona," kulyokezya mulumuno muli Jesu. Cilindi calufu, calo ncotutikainde aswebo, cikozyenye mbuli luumuno, luumuno cakoona.\n5. HENA LEZA ULALUBA ABO BOONA MULUFU?\nKoona mulufu taali ngamamanino abuumi. Kucuumbwe Jesu wakaambila Maata, mucizyi a Lazaro kuti: "NDIME KUBUKA abuumi." OOYO UUSYOMA NDIME UYOOPONA nakuba kuti wafwa (Johani 11:25).\nAabo bafwa "muli Klistu" baloona mucuumbwe-pesi balaa bulangizi. Walo uubala alimwi masusu alimumutwe wesu alimwi ulitujisi mu kwanza mutansyi lwakwe taka tulubi. Tula konzya kufwa , alimwi akupiluka kubulongo, pesi bukamboni bwandiswe bulacala kabusalala mumizezo ya Leza. Alimwi Jesu wakaboola, uyakubusya balulami bafwide kuzwa kukoona kwabo, mbubona mbwakacita Lazaro.\n"Tatuyandi kuti muta zyibi makani AABOONA, KUTI MUTAFWI BUUSU MBULI BAMWI BATAJISI BULANGIZI.... Nkaambo mwami mwini uyoseluka kuzwa kujulu, amukunga ajwi lya angelo silutwe amweembo wa Leza nkabela BAFWIDE MULI KLISTU BAYO SAANGUNA KUBUKA. Kwamana boobo swebo tobaumi tobasyaalizi TOYOOBWEZEGWA MUMAKUMBI ANTOOMWE AMBABO tuya kuswangana a Mwami mujulu. Aboobo tuyookala a Mwami kukabe kutamani. ABOOBO AMUGWASHANYE AMAJWI AYA. (1 Batesonika 4:13, 16-18).\nMubuzuba bwakubuka amulindi walufu, uyakulibonya mbuli kulyokezya kusyoonto. Bafwide tababoni ciindi mbuli mboceenda. Abo bakatambula Jesu mbuli mufutuli wabo, bayakubusyigwa kuzwa kukoona ajwi lyakwe likankamanisya liboola munyika.\nBulangizi bwakubuka kwabili lulijisi mwenzinyina: Bulangizi bwamunzi wakujulu kwalo Leza "nkwayo sindula misozi yoonse kumeso aabo. Takukooyooba limbi lufu, nikuba kuciswa, nkaambo zintu zyakale zyamanina" (Cizubuluzyo 21:4).\nAabo bayanda Leza tabeelede kuyoowa lufu. Kumbele alufu kuli kuzuzikizya buumi bwa moongole bwakukala a Leza. Jesu ujisi "zijaluzyo zyalufu" (Cizubuluzyo 1:18). Kakunyina Jesu, lufu nikwali mbuli nzila yomwe iiya kukunyonganya, pele a Klistu kuli kulangila, lukomanisyo lwa kufutuka.\n6. HENA TULI BASIKUTAFWA LINO NA?\nLeza nakabumba Adamu alimwi a Eva, baka bumbwa kabatafwi. Ikuti nibakakala kabasyomeka mbuli kuyanda kwa Leza nibatakafwa. Pele nobakabisya, bakazwa kumuzeezo wabuumi. Nkaambo kakutateelela bakatalika kufwa. Cinyonyono cabo caka yambukila muntu oonse uuli munyika, mbuboobo cibi mbocakanjila munyika kumaanza aamuntu omwe buyo, alwalo lufu nkaambo kakuti boonse bakabisya (Ba-Looma 5:12). Kunyina Bbaibele mpolyaamba kuti muntu nafwa ulakonzya kuba muntu uyoya akati kabapona.\nIbbaibele kunyina mpolisandulula kuti muuya inga wapona kakunyina kufwa. Mabbala aci Hebulayo na a ci Giliki aamba "muuya," "amoza," alimwi "akuyoya" alajanika mu Bbaibbele culu comwe alimwi amyanda yosanwe alimwi amyanda yobile. Taku niciba ciindi comwe mpo lyaamba kuti buumi bwa muntu, muuya, akuyoya zilakalilila kukabe kutamani.\n"Leza......ALIKE NGUUTAFWI." - 1 Timoti 6:15, 16.\nIbbaibele lilacisalazya kwamba kuti bantu mubuumi obu balafwa: Bala konzya kufwa. Pele Jesu akupiluka, bube bwesu boonse buyakusandulwa.\n"Amubone, ndamwambila makani aasisidwe ngaaya: TATUKOOYOFWA TOONSE PE, PELE TOONSE BUYO TUYOOSANDUKA mukaindi kaniini loko, mbuli mululabo lomwe lwaliso, NUUYOLILA MWEEMBO, WAMAMANINO. Elyo mpeta iya kulila, BAFWIDE BAYAKUBUSYIGWA kabakaboli, BAYO SANDULWA. Nkaambo eci ciboleka cilelede kusamikwa butaboli, ACALO ECI CIFWA CILEELEDE KUSAMIKWA BUTAFWI" (1 Ba- Kolinto 15: 51-53).\nOoko kupompa kuyooba kuciindi ceelede, nkaambo uyookuleta singuzu, uutembaulika, uuli alike, Mwami wabami, mwendelezi wabeendelezi uupona amuyamyaaka, uukede mumumuni uutavulwa afwaafwi, uutanabwenwe nokuba kukonzeka kubonwa kumuntu. Abe abulemu anguzu Ibbaibele lilacisalazya kwamba kuti bantu mubuumi obu balafwa. Pele Jesu akupiluka, buumi bwesu boonse buyakusandulwa, Mbuli bantu banyama, cino ciindi tatuli bantu bataboli. Oono cisyomyo cabu Klistu ncakuti tuya kuba batafwi Jesu aakuboola alimwi ciindi cabili. Masimpe alusyomezyo lwakutabola lwakatondezegwa Jesu nakabuka kuzwa mucuumbwe cakwe, alimwi:\n"WAKAMANA LUFU alimwi.... WAKALETA BUUMI BWA MOONGOLE kwinda mumulumbe mubotu." - 2 Timoti 1:10.\nMuzezo wa Leza ulasalala kumasimpilo aamuntu oonse: ndufu lutamani kuli babo bamukaka Jesu alimwi kabajatilila kuciinyonyoono, na mbumi butamani mbuli cipego kuli baabo bamutambula Jesu, mbuli mwami alimwi mbuli mufutuli wabo.\n7. KUTAMBULA LUFU LWA MUYANDWA WESU\nKuyoowa nkotulwana ako ciindi lufu nolutusikila kulainda kucisa kapati ciindi muyandwa wesu afwa. Buumba alimwi akulimva kusowekelwa kulatuzunda. Kwiingula kukusowekelwa ooyo ngotuyanda kupa camba walo Klistu nkwapa. Kuyeya kuti uuyandwa wako ulimung'onzi, uloona, aabo bayandwa balyokezya muli Jesu bayakubuka muciindi "cakubuka mubuumi butamani Jesu aakuboola."\nLeza ulaamuzeezo, uukankamanisya wakuswanganya alimwi. Bana basyoonto bayakupilusyigwa kubamazyali babo. Bamalombwana alimwi abamakaintu baya kukumbatana aumwi mu maanza aamwenzinyina. Kwaandaanyizigwa kwa Bantu a lunya lwa lufu kuya kumana. "Lufu lwa menwa kuluzundo" (1 Ba-Kolinto 15:54).\nBamwi balimvwa kuti kwaandaana amuyandwa wabo nciyumu kapati cakuti balatobelezya akuyanda kuba abaabo bafwide kwiinda mukubuzya mizimo yabantu bakafwa, na kulanga zipandulula zyacoolwe. Pele Ibbaibbele icakutonkomana lilatucenjezya kusola kuceesya kucisa kwalufu munzila eyi:\n"Lino kufumbwa ciindi niba mwaambila kuti amuyandaule basibusangu abasondi balizya inkakata akuvuluvuta sa bantu baleelede kuyandaula bafu kukugwasya baumi?" - Isaya 8:19.\nMasimpe, nkaambo nzi? Bbaibele lilasalazya kuti bafwide tabazi cintu nociba comwe. Jesu alike nguupa kuumbulizigwa kwa kucisa kuletwa akaambo kakwaandana amuyandwa.\nKuba aciindi cakukanana a Klistu ninzila ilike ikomanisya kuzunda buumba. Kuyeeya lyoonse, kulimvwa kuli baabo boona muli Klistu kuyakuba kuyobeka kwabili kwakuboola kwa Klistu akubusya bafwide!\n8. KUTAMBULA LUFU KAKUNYINA KUYOOWA\nLufu lulatunyazya zintu zinji. Pesi cintu comwe lufu ncolutakozyi kutunyanga ngu Klistu, alimwi Klistu ulakozya kubika zintu zyoonse antoomwe alimwi. Lufu taluka leli nyika lyoonse. Satani, babisyi, lufu, alimwi acuumbwe zyoonse ziyoloba "muziba lyamulilo" iluli "ndufu lwa bili" (Cizubuluzyo 20:14).\nZeezi nzila zyoone zyakutambula lufu cakutayoowa.\n(1) Kupona buumi bwakulangila akusyoma muli Klistu, uyoba muntu ulibambide kutambula lufu kufumbwa ciindi.\n(2) Kwiinda kunguzu zya Mooza Usalala, amusyomeke ku milawo ya Kristu akulibambila kutambula buumi bwabili buboola bwalo kuyakubula kufwa alimwi.\n(3) Muyeeye lufu mbuli koona kusyoonto kwalo ijwi lya Jesu liyakukubusya aku boola ciindi cabali.\n(4) Kokomanina ilusinizyo alusyomo Jesu ndwatupa lwa munzi wakujulu kotuya kukala anguwe kukabe kutamani.\nKasimpe ka Bbaibele kaangulula muntu kuzwa kukuyoowa lufu nkaambo katondezya Jesu, walo ooyo lufu lwakakakilwa kumukoma. Jesu naboola mubuumi bwesu, Ulazuzya myoyo yesu aluumuno:\n"Ndamusiila luumuno; ndamupa luumuno lwangu... myoyo yanu itapengi alimwi muta yoowi." - Johane 14:27.\nJesu awalo ulacikonzya kutuumbulizya kuti tucikozye kuzumina kusweekelwa muyandwa wesu. Jesu wakainda "mumumpata wa lufu"; Ulizi musinze wamasiku ngotweenda.\n"Mbubona bana mbobaabilwa mubili a bulowa, awalo mwini mbubonya wakasaangana kuti KUKUFWA KWAKWE akamwaye oyo uujisi nguzu zyalufu nkokuti, saatani - alimwi kuti AKABAVUNE BOONSE ABO ABAKAVUBIDWE BAZIKE MUCIINDI COONSE CABUUMI BWABO, NKAAMBO KAKUYOOWA LUFU." - Ba-Hebulayo 2:14, 15.\nMusilisi James Simpson, musilisis mupati wakasanguna kujana musamu wa kooneka bnantu, nobapandulwa, wakapenga kapati nakafwa mwanaakwe wakusaanguna. Moyo wakwe wakacisa kapati mbubona mbwakozya kulivwa muzyali. Pele wakayijana nziila yakulangila. Acuumbwe ca mwanaakwe uyandika kapati wakabika citondezyo akulemba majwi Jesu ngaakamba aajayikizya bubuke bwakwe: "Nokuba boobu, ndapona."\nEeci cilaamba zyoonse. Ipenzi lwacigaminina libonekaanga ligusya julu zimwi ziindi; nakuba boobo, Jesu ulapona! Myoyo yesu ila konzya ku tyompwa; nakuba boobo, Jesu ulapona! Muli Jesu tuli abulangizi bwabubuke. Ngo "bubuke alimwi a buumi" (Johane 11:25), alimwi Wasyomezya, "Nkambo Ndapona, anywebo muya kupona" (Johane 14:19).\nJesu ngobulangizi bwesu bwabuumi kunze alufu. Jesu akaboola alimwi uyakutupa bumi bwa moongole. Kunyina notuya kupona mucivule calufu, mbokuli twaaba buumi butamani. Hena wakalubona kale lusyomo lupati lwalo lutukomanisya muziindi zyamapenzi esu? Naa tonamutambula Jesu kuti abe Leza alimwi amufutuli wako, sena inga tokomutambula lino?